e-novine.com - Stros-Kan podneo ostavku na mesto direktora MMF\n19.05.2011 - 17:15\nIz zatvora u Njujorku\nStros-Kan podneo ostavku na mesto direktora MMF\nDominik Stros-Kan podneo je u četvrtak ostavku na mesto generalnog direktora Međunarodnog monetarnog fonda (MMF) i poručio u pismu upravnom odboru da je nevin u aferi oko seksualnog napada zbog koje je u zatvoru.\n"Dominik Stros-Kan danas je obavestio upravni odbor MMF-a o svojoj nameri da podnese ostavku na funkciju generalnog direktora, a ta odluka bi stupila odmah na snagu", navodi se u saopštenju Fonda čije je sedište u Vašingtonu. U tom saopštenju se navodi i tekst pisma koje je upravnom odboru uputio Dominik Stros-Kan.\n"Sa velikim žaljenjem sam primoran da upravnom odboru ponudim ostavku na mesto generalnog direktora MMF-a", navodi se u pismu. "Sa najvećom odlučnošću odbacujem sve optužbe na moj račun. Želim da zaštitim instituciju u kojoj sam časno i posvećeno radio i pre svega, želim da usmerim svu svoju snagu, vreme i energiju da dokažem svoju nevinost", dodaje se u tekstu.\nStros-Kan je na funkciju prvog čoveka MMF-a došao u novembru 2007. godine sa mandatom od pet godina. On je prošle subote u Njujorku priveden zbog optužbi da je seksualno zlostavljao sobaricu hotela u kojem je odseo. Njegovi advokati su u sredu podneli zahtev za njegovo oslobađanje, ali se on i dalje nalazi u jednom njujorškom zatvoru.\nNemačka kancelarka Angela Merkel zatražila je posle današnje ostavke šefa Međunarodnog monetarnog fonda (MMF) Dominika Stros-Kana da i naredni generalni direktor ove finansijske institucije bude Evropljanin. Kancelarka je u Berlinu rekla da odluka o nasledniku Stros Kana, koji se nalazi u pritvoru u Njujorku pod optužbom da je prošlog vikenda pokušao da siluje sobaricu u hotelu, treba da bude doneta što je moguće pre i da o mogućim kandidatima treba da se razgovara unutar Evropske unije (EU).\n"Mislim da treba da predložimo evropskog kandidata", ocenila je Angela Merkel obrazlažući to činjenicom da se evro nalazi u krizi, kao i time da je Stros-Kan ostavku podneo pre isteka mandata.\nKancelarka je rekla da zemlje u privrednom usponu "srednjoročno" mogu da zahtevaju da njihovi predstavnici dođu na čelo MMF-a ili Svetske banke. Angela Merkel nije pominjala imena mogućih evropskih kandidata za mesto šefa MMF-a. Nemački mediji kao moguću naslednicu Stros-Kana pominju francusku ministarku finansija Kristin Lagard i ukazuju da se za Evropljanina na mestu šefa MMF-a izjasnilo više političara EU, kao i šef Evropske komisije Žoze Manuel Barozo.\nMediji prenose i da je više zemalja koje se ubrzano ekonomski razvijaju zatražilo da budu u većoj meri uključene u izbor šefa MMF, na primer predstavnici Kine i Brazila. Istovremeno se ukazuje da na zemlje članice G-7 grupe otpada 49 odsto svetskog privrednog dostignuća, na zemlje EU 25 odsto svetskog bruto društevnog proizvoda. Na drugoj strani, na takozvane zemlje BRIK grupe (Brazil, Rusija, Indija Kina) otpada 18 odsto svetskog BDP-a.


Septembar 02, 2021 9:30\nPrvi školski dan je protekao dobro i škole su primenjivale sve preporučene epidemiološke mere , rekla je gostujući u Jutarnjem dnevniku direktorka Instituta "Batut".\n"To je značajan dan za sve đake i škola su sredine koje prve treba otvoriti, a poslednje zatvoriti. Data je saglasnost u epidemiološkom smislu da se krene sa redovnom nastavom, a samo u 15 sredina se primenjuje kombinovani režim, dok srednjoškolci u Tutinu imaju onlajn nastavu. Straha od okupljanja dece ne treba da bude jer i u ranijem periodu nije bilo velikog zaražavanja među decom", istakla je doktorka Jovanović.\nSvakog petka će se praviti presek stanja u školama i lokalni instituti i zavodi davaće preporuke koji režim treba primenjivati u nastavi.\n"Svakodnevno lokalni zavodi i instituti prate epidemiološku situaciju i u ovom trenutku ne možemo da kažemo da li će i u kojim sredinama biti promena u režimu rada škola ali svakako će biti nekih promena. Važno je da se naglasi da je svaka promena privremena i odnosiće se na konkretnu školu i sredinu", objašnjava direktorka Instituta "Batut".\nBroj vakcinisanih prosvetara je oko 50 odsto i doktorka Jovanović je apelovala na prosvetare da se vakcinišu. Kada je reč o broju zaražene školske dece kaže da ona nisu praćena tokom leta, jer tada nisu boravila u školi.\n"U preiodu od januara do aprila, 15.000 dece školskog uzrasta imalo je koronavirus. Apelujemo da ako roditelji primete da dete nije adekvatnog zdrastvenog stanja ostane kod kuće i da ga ne šalju u školu", naglasila je Jovanovićeva.\nKada je reč o broju vakcinisane dece, doktorka Jovanović je rekla da je prvu dozu do sada primilo oko 5.800 dece uzrasta od 12 do 18 godina.\n"Oko 4.000 je primilo obe doze. Važno je da roditelji dece uzrasta do 16 godina pre vakcine odvedu dete kod pedijatra. Ukoliko nema zdrastevnih prepreka dete može da primi vakcinu uz saglasnost roditelja. Deca starija od 16 godina, kao i odrasli sami potpisuju saglasnost za vakcinaciju", objašnjava direktorka Instituta "Batut".\nUčenici i nastavnici jedne beogradske osnovne škole vratili su se zaraženi sa rekreativne nastave i narednih sedam dana nastavu će pratiti onlajn.\n"U pitanju je rekreativna nastava na Divčibarima i 29 dece ima kovid pozitivan status. Deca su u dobrom opštem stanju, i nastava će za njih do sledeće srede biti onlajn", rekla je doktorka Jovanović.\nMnogi imaju dilemu koju treću vakcinu da prime, ali direktorka "Batuta" kaže da je najbolje da izaberu onu vakcinu koju su već primili.\n"Najveći broj naših građana primio je Sinofarm vakcinu, zatim Fajzer, sputnjik i Astra- Zeneku. Najbolje je da prime istu uz uslov da je prošlo više od šest meseci od poslednje doze. Treća doza je potrebna jer posle šest meseci efikasnost vakcine pada i potreban je podstrek", rekla je Jovanovićeva.\nNavela je da i lekari na samom vakcinalnom punktu mogu dati preporuku koju vakcinu da primite.\n"Sve druge kombinacije su moguće, jedino kod 'sputnjik ve' vakcine kao buster doza daje se prva doza te vakcine", rekla je za RTS doktorka Verica Jovanović.\nVerica JovanovićBatutvakcinacija deceškole


Seminar: Smernice za primenu standarda ISO 9001:2015\n• Seminar je namenjen organizacijama koje već imaju uveden sistem prema zahtevima ISO 9001:2008, kojima daje smernice za prelazak na ISO 9001:2015.\n• Organizacijama koje žele da uvedu sistem ISO 9001:2015.\n• Pojedincima koji žele da se uključe u rad ili već rade na primeni, održavanju i proveri sistema menadžmenta kvalitetom (QMS) prema standardu ISO 9001:2015. To su predstavnici rukovodstva, rukovodioci ili vlasnici procesa unutar organizacije, interni proveravači, zaposleni koji treba da primenjuju ovaj sistem.\n9.00-9.15 Uvodno posluženje (kafa, ...)\n15.00 Pitanja i diskusija\n9.00-9.30 Uvodno posluženje (kafa, ...)\n11.30-12.00 Pauza za osveženje\nFormular za prijavu nalazi se na dnu ove strane. Kotizacija za ovaj seminar iznosi 36.000,00 dinara sa uključenim PDV. Za članove SMEITS-a, njegovih društava i članove Inženjerske komore Srbije cena sa popustom iznosi 28.800,00 dinara sa uključenim PDV. Za organizacije koje prijave više od dva polaznika, za sve polaznike obračunava se popust u iznosu od 10%. Popusti se ne mogu sabirati.\n• Priručnik "Smernice za primenu standarda ISO 9001:2015 i prelaz sa standarda ISO 9001:2008 na ISO 9001:2015, sa praktičnim primerima izrade novih procedura i studijom slučaja", sa svim temama koje se na seminaru izlažu.\n• Modeli procedura: 1. Utvrđivanje konteksta organizacije, 2. Utvrđivanje rizika i prilika i mera za postupanje sa njima.\n• Materijal za studiju slučaja: 1. Provera zahteva „Liderstvo", 2. Intervjuisanje najvišeg rukovodstva.\n• Dve knjige prof. dr Nikole Vujanovića: „Smernice za primenu standarda ISO 9001:2015 i prelaz sa ISO 9001:2008 na ISO 9001:2015" i „Primena međunarodnih standarda za sisteme menadžmenta u organizacijama i ustanovama, sa modelima dokumenata (ISO 9001, ISO 14001, OHSAS 18001, ISO/IEC 27001 i ISO 500001)"\n• Ručak oba dana seminara


Vesti online / Vesti / Srbija / "Ništa se ne menja, nastavljen teror nad Srbima na Kosovu"\n"Ništa se ne menja, nastavljen teror nad Srbima na Kosovu"\nU petak rano ujutru, nepoznata lica pucala su u ataru sela Goraždevac na vozilo sa beogradskom registracijom, saopšteno je iz eparhije Raško-prizrenske.\nSrkva u Drsniku dva puta bila na meti vadala\nCrkva Svete Paraskeve iz 16. veka u povratničkom selu Drsnik kod Kline provaljena je, opljačkana i oskrnavljena dva puta u poslednjih 48 sati.\nKako je navedeno u saopštenju, pored tih incidenata, na spomenik srpskih žrtava rata i dece postradalih na reci Bistrici bačen je molotovljev koktel.\nKosovska policija je obavila uviđaj u svim slučajevima, ali ne samo da se ne zaustavlja talas nasilja protiv Srba na tom prostoru, već se oni koji prijave napade i pljačku i sami tretiraju kao krivci i suočavaju se sa pretnjama policije da priznaju ono što nisu učinili, kaže se u saopštenju.\nTako je bilo i u selu Drsnik gde je policija privela i optužila za krađu i provalu crkvenjaka, Srbina koji poseduje ključeve crkve i otključava je kada vernici dolaze na molitvu, pa je jerej Miloš Vukić, koji je zadužen za tu crkvu, demantovao te lažne optužbe ukazujući da je reč o čoveku koji je video i prijavio stvarne napadače, navodi se u saopštenju.\nKao više puta do sada žrtve bivaju imenovane krivcima samo da bi se zaštitile lokalne albanske bande koje sistematski već godinama terorišu srpske povratnike na prostoru opština Klina sa ciljem da ih nateraju da napuste svoje domove.\n* Vandali oskrnavili srpsku crkvu na Kosovu!\n* Crkva poharana, ikone razbacane\n* Jevtić: Zaustavite pljačkanje Srba u Klini\n* Jevtić: Poziv Srbima da se vrate\nMinistar za povratak Dalibor Jevtić već je više puta ukazivao na ovaj teror i pljačku kojoj su izloženi najsiromašniji Srbi koji neretko žive izolovani i okruženi većinskim albanskim stanovništvom.\nMeđutim, i pored svih prigovora i apela, pa čak i kritika Kosovskoj policiji iz međunarodnih krugova, ništa se ne menja i teror se nastavlja, navode iz eparhije Raško-prizrenske.\nNpadi na Srbe u cilju da se nanese dodatna bol"\nCrkvu u Drsniku posetila je komisija Kancelarije za kulturnu baštinu Eparhije Raško-prizrenske i ustanovila je vidljive tragove vandalizma na crkvenom mobilijaru kao i novu štetu na freskama sa natpisima "UČK", što nesumnjivo ukazuje ko je i sa kakvim namerama provalio u crkvu i načinio štetu.\n"Najnoviji napad u Goraždevcu predstavlja još jedan pokušaj da se ne samo ugrozi bezbednost ovog srpskog sela u većinski albanskom okruženju, nego da se porodicama koje su izgubile svoje bližnje u vreme rata i u masakru na reci Bistrici 2003. godine, kada su ubijena dva srpska dečaka, nanese dodatni bol" ocenjuje se u saopštenju.\nPucnji na vozilo sa srpskom registracijom i napad molotovljevim koktelom na spomenik postradalim Srbima u ovom selu akt je terorizma sa ciljem da se preostali Srbi na ovom prostoru zaplaše i podstaknu na odlazak, navodi se u saopštenju i dodaje da je eparhija Raško-prizrenska više puta do sada apelovala i na međunarodne i kosovske institucije, ali bez rezultata.\nNa severu Kosmeta povećano je prisustvo pripadnika Kosovske policije, naročito u multietničkim naseljima, potvrdio je Tanjugu regionalni šef operative Kosovske policije Željko Bojić.\nOn je rekao da je prisustvo policijskih službenika povećano po naredbi iz glavne Direkcije policije u Prištini i da su policajci raspoređeni u cilju preventivnog delovanja.\nBojić je precizirao da je posebno podignut nivo bezbednosti u multietničkim zonama, u Bošnjačkoj mahali, Tri solitera, Brđanima i Mikronaselju u severnom delu Kosovske Mitrovice, kao i da je povećan broj policijskih službenika u Sočanici u opštini Zvečan, jer se tamo održava fudbalski turnir.\nDRUŠTVO Opstaju samo najuporniji\nSRBIJA "Albanci imaju jedan cilj - da nema Srba u Đakovici"\nSRBIJA "Ne vojsci Kosova"


Bez navijača Crvene zvezde u Pazaru - Radio Sto Plus\nBez navijača Crvene zvezde u Pazaru\nNavijači Crvene zvezde neće prisustvovati utakmici 24. kola fudbalske Super lige Srbije u Novom Pazaru, iako im je za tu priliku odobreno 400 ulaznica, saopštio je Upravni odbor domaćina. Kako navode u rukovodstvu Pazaraca, komesar za bezbednost Crvene zvezde izjavio je da taj beogradski...\nNavijači Crvene zvezde neće prisustvovati utakmici 24. kola fudbalske Super lige Srbije u Novom Pazaru, iako im je za tu priliku odobreno 400 ulaznica, saopštio je Upravni odbor domaćina.\nKako navode u rukovodstvu Pazaraca, komesar za bezbednost Crvene zvezde izjavio je da taj beogradski klub neće organizovano voditi svoje navijače na predstojeće gostovanje, kao i da njihov pojedinačan dolazak ne bi bio bezbedan.\n„Nakon sastanka sa predstavnicima MUP-a, tužilaštva, žandarmerije, a na kome su prisustvovali komesar za bezbednost FSS i komesari za bezbednost oba kluba, zaključili smo da je bezbedna organizacija utakmice moguća samo ako Crvena zvezda bude organizovala dolazak svojih navijača u skladu sa važećim pravnim propisima“, navodi se u saopštenju Novog Pazara.\nU novopazarskom superligašu ističu da su od Crvene zvezde zatražili da im dostavi zvaničan stav kluba, ali da se to još uvek nije dogodilo.\n„O svemu smo pismeno obavestili Crvenu zvezdu i zatražili smo da nam njihov zvaničan stav dostave u pisanom obliku do 17.00. Imajući u vidu da na naš zahtev nije odgovoreno ni dva sata posle toga, Novi Pazar ne može garantovati bezbednost gostujućim navijačima“, stoji u saopštenju Novopazaraca.\nUtakmica između Novog Pazara i Crvene zvezde igraće se u četvrtak od 16.00 na Gradskom stadionu.


Lalatović: "Ovo je model Zvezdine igre" - Sportske.net\nLalatović: "Ovo je model Zvezdine igre"\nTrener Crvene zvezde Nenad Lalatović bio je jako zadovoljan igrom i rezultatom koje su njegovi izabranici ostvarili u kontrolnoj utakmici sa Rubinom iz Kazanja.\nFudbaleri Crvene zvezde upisali su u petak prvu pobedu u sklopu završne faze priprema za prolećni deo sezone.\nŠampion Srbije savladao je Rubin iz Kazanja minimalnim rezultatom 1:0 a trener Nenad Lalatović je posle utakmice u prvi plan stavio igru koju su njegovi puleni prikazali u petak popodne.\n"Čestitam mojim igračima na prikazanoj igri, zalaganju, htenju, na svemu. Odradili su sve što smo se dogovorili. Poremetila nas je povreda Lukovića na samom početku, ali ga je Jovanović fenomenalno zamenio" prokomentarisao je Lalatović.\nZvezda je do pobede nad Rubinom stigla zahvaljujući golu koji je već u 6. minutu postigao Nenad Gavrić a strateg crveno-belih posebno je bio zadovoljan igrom ekipe u prvom poluvremenu.\n"U prvom poluvremenu smo imali veći posed lopte, veoma dobro smo se kretali bez lopte, držali smo poziciju i imali jako dobru komunkaciju, što nas do sada nije krasilo. Što više pričamo, to igramo bolje" kaže Lalatović.\nJučerašnji susret obeležila je povreda Aleksandra Lukovića ali i mnoštvo grubih startova koji su se dogodili tokom drugog dela igre.\nPosle svega viđenog Lalatović je izrazio zadovoljstvo i poručio da je igra iz meča sa Rubinom model koji on želi da vidi u prvenstvenim susretima.\n"Sjajno smo koristili taj prostor iza njihovih leđa. Takođe, bili smo agresivni, stali smo blizu igrača, nismo dozvolili da oni razviju svoju pas igru, nego smo, jednostavno, mi imali posed i završavali akciju sa četiri igrača. Ovo je bio model kako treba da igramo" konstatovao je trener Crvene zvezde.\nVeć danas Zvezdu očekuje nova provera i to protiv ekipe Metalista iz Harkova koja u prethodnim sezonama beleži dobre rezultate na evropskoj sceni.\n"Očekuje nas još jedna jaka provera. Sve su to klubovi koji imaju fenomenalne igrače, koji su daleko ispred svih nas u srpskom fudbalu kada je reč o budžetu. Protiv Rubina je jedan tim igrao 90 minuta, a sada će drugi biti na terenu" poručio je Lalatović.\nTreću kontrolnu utakmicu u Antaliji crveno-beli igraju danas od 14 časova po srednjeevropskom vremenu.


skijanje.com :: Skijanje vesti :: Putinovi telohranitelji uče da skijaju\nNaslovna › Vesti › Ostalo › Putinovi telohranitelji uče da skijaju\nPutinovi telohranitelji uče da skijaju\nS obzirom da je predsednik Rusije strastveni skijaš, njegovo obezbeđenje uči da skija kako bi moglo da ga štiti i na ski stazama.\nRuski predsednik najčešće skija u ski centrima oko Sochija, domaćina sledeće zimske Olimpijade. Kada Putin dođe na skijanje u Sochi ili neki drugi ruski ski centar, staze se zatvaraju za ostale skijaše i uvodi se zabrana leta iznad skijališta. Kao dodatna mera bezbednosti, ubuduće će i Putinovi telohranitelji skijati sa njim za svaki slučaj.\nDmitri Medvedev, ruski premijer, je takođe veliki ljubitelj skijanja. Smatra se da je snažna podrška dvojice najmoćnijih ruskih političara odlučujuće uticala na uspeh ruske kandidature za dobijanje Zimskih Olimpijskih Igara 2014. godine.\nIako su staze zatvorene za druge skijaše kada Putin skija, odlučeno je da to ipak nije dovoljno za potpunu zaštitu ruskog predsednika. Petnaest oficira ruske Federalne Garde uzima ski časove kako bi bili u stanju da štite ruske političare i druge dužnosnike dok uživanju na ski stazama. Skijaška obuka telohranitelja će trajati ukupno 148 časova. Pitanje je da li će to biti dovoljno da telohranitelji drže korak sa Putinom jer je ruski predsednik odličan skijaš.\nIzgleda da Rusi kako se Olimpijada približava ništa ne ostavljaju slučaju. Čak i kada ruski predsednik nije u gradu, mere bezbednosti u Sochiju su na jako visokom nivou. To je verovatno jedini ski centar na svetu na čijim žičarama postoje detektori za metal, a ski patrole nose automatske puške. S obzirom da se grad domaćin sledeće Olimpijade nalazi blizu Kavkaza koji tradicionalno predstavlja utočište raznim terorističkim grupama, dodatna opreznost nije na odmet.


Konferencija za nastavnike srednjih škola\nPoštovani nastavnici srednjih škola u Crnoj Gori,\nČast nam je i zadovoljstvo da Vas ispred Univerziteta Donja Gorica pozovemo da učestvujete na Regionalnoj konferenciji za nastavnike srednjih škola. Konferencija ima za cilj da podstakne nastavnike srednjih škola da razgovoraju o aktuelnim izazovima u obrazovanju i edukaciji, te da zajedničkim naporima pokušamo poboljšati kvalitet nastave, kao i obrazovnog sistema u globalu.\nPrva Konferencija ovog tipa, održana u januaru mjesecu 2019. godine okupila je 46 nastavnika iz gotovo svih srednjih škola u Crnoj Gori, dok je na regionalnoj Konferenciji krajem iste godine učestvovalo preko 100 nastavnika i direktora srednjih škola u Crnoj Gori, i nekoliko iz regiona.\nGlavni ciljevi Konferencije nastavnika srednjih škola su ispunjeni, a od rezultata bi istakli značajan doprinos umrežavanju nastavnika koji u svojim školama i zajednici promovišu ideju konferencije, zaključke i rezultate definisane u sintetisanom dokumentu, kreiranom nakon uspješne realizacije.\nImajući u vidu navedeno, donijeli smo odluku da i u ovoj studijskoj godini, pritom uz malo zakašnjenje zbog COVID-19 pandemije Konferenciju opet organizujemo na regionalnom nivou, te ćemo i ove godine imati nastavnike iz regiona. Cilj regionalne Konferencije jeste da zajedno, iz perspektive nadležnih institucija, univerziteta, studentskih i srednjoškolskih organizacija, te samih nastavnika iz Crne Gore i regiona, kroz konstruktivan dijalog pronađemo modele za poboljšanje situacije u obrazovnom sistemu, sa akcentom na preduzetništvo, inovacije, naučno-istraživački rad kao i primjenu digitalnih tehnologija u edukaciji mladih.\nNa Konferenciji nastavnika će se raspravljati o aktuelnim temama na polju obrazovanja: načinima motivisanja učenika, uticaju sredine na mlade, jačanju samopouzdanja učenika kroz razvoj sopstvenih potencijala i mogućnostima da se učenici što ranije usmjere na razmišljanje o inovativnim rešenjima za sopstvenu budućnost, preduzetništvu i istraživanju, i na taj način prilagođavanju aktuelnim tokovima u obrazovanju. Sve ovo podrazumijeva buđenje duha mladih ljudi, a želja tima Studentskog Biznis Centra i Univerziteta Donja Gorica kao organizatora projekta, je da se približi načinu na koji se to radi upravo sa nastavnicima srednjih škola u Crnoj Gori i regionu, jednom od važnih faktora na životnom putu mladih.\nRegionalna Konferencija će trajati tri dana, i biće održana na UDG, u periodu od 12-14. februara 2021. godine. Ovogodišnja Konferencija se realizuje u okviru projekta “BYLEAP - Balkans Youth: Linking Education, Abilities and Partnership Potential in Regional Employment Practice” koji finansira Evropska Unija kroz Program “Civil Society Facility and Media 2018-2019”. Struktura Konferencije zasnivaće se na kombinaciji interaktivnih predavanja, radionica i teambuilding aktivnosti u okviru kojih će učesnici imati priliku da timski rade na rješavanju aktuelnih izazova u oblasti obrazovanja, nauke, preduzetništva, istraživačkog rada, digitalizacije.\nOno što je veoma važna informacija za sve nastavnike kao potencijalne učesnike Konferencije, jeste da će dio ovogodišnje Konferencije, biti baziran na treningu nastavnika i obuci za preduzetničko obrazovanje, programa koji je licenciran od strane Junior Achievment WorldWide – mreže za preduzetničko obrazovanje, a koji je nastavnicima srednjih škola preporučen i od strane Evropske Komisije, kao inovativan pristup obrazovanju. Samim tim, nastavnici će imati priliku da na Konferenciji prođu obuku za sprovođenje programa Učenička kompanija koju će realizovati kolege iz partnerske organizacije Dostignuća mladih u Srbiji, a nakon završene obuke i programa Konferencije, svi učesnici će dobiti sertifikat povodom učešća.\nKonferenciji će i ove godine prisustvovati predstavnici Univerziteta, mreže Dostignuća mladih u Srbiji i Centra za stručno obrazovanje. Nastavnicima će se obratiti eminentni profesori koji rade sa mladim ljudima tokom studiranja, a imaće priliku da razgovaraju sa studentima UDG-a koji će takođe uzeti učešće u ovom događaju. Ova konferencija će biti značajna za umrežavanje kolega koji u svojim školama, a potom i zajednicama, promovišu ideju te rezultate Konferencije.\nU skladu sa tim, molimo Vas da imenujete jednog predstavnika koji će ispred Vaše škole učestvovati na Konferenciji nastavnika. Imenovani predstavnik je dužan da ispuni prijavnu formu koja se nalazi u nastavku, i to najkasnije do petka 5. februara 2021. godine, a u okviru koje će potvrditi svoje prisustvo kao i navesti lične podatke.\nTroškovi učešća nastavnika (smještaj i hrana) su obezbijeđeni, smještaj nastavnika koji dolaze izvan Podgorice će biti obezbijeđen u Hotelu Voco, a koji se nalazi pored UDG-a: link hotela.\nIskreno se nadam da ćete prepoznati značaj ovakvih projekata za nastavno i vannnastavno usavršavanje mladih ljudi, a pored nastavnika kao učesnika Konferencije ispred Vaše škole, biće nam velika čast i da u sklopu projekta ugostimo i Vas lično prilikom otvaranja Konferencije.\nZa sve dodatne informacije, budite slobodni da nas kontaktirate putem email adrese projekta: konferencija.nastavnika@udg.edu.me.\nU iščekivanju Vašeg odgovora, napomena da će Agenda biti blagovremeno dostavljena Vama i svim učesnicima Konferencije.\nU nadi da ćemo realizacijom projekta nastaviti uspješnu saradnju,\nS osobitim poštovanjem i unaprijed zahvalan,\nVaš SBC & UDG tim\nPrijavi se za učešće na Konferenciji


Zvanično, treće evropsko takmičenje, Srbija u opasnosti, drugoplasirani ostaje bez kvalifikacija za EL? Šta moramo da uradimo? – DELIJE.AT / DELIJE SALCBURG / DELIJE AUSTRIJA\nSkočili smo šest mesta, ali i dalje smo relativno daleko od top 15, bili smo u velikom zaostatku. Kako će sve izgledati?\nSada je i zvanično, Evropa dobija treće takmičenje od 2021. godine.\nU pitanje je „EL 2“, biće igrana četvrkom, kao i sadašnja Liga Evrope.\nOno što je osnovno, šampioni svih zemalja članica UEFA idu direktno ili u kvalifikacije za evropsku elitu, ali samo klubovi iz 15 top rangiranih zemalja idu u kvalifikacije ili grupnu fazu LE.\nDakle, timovi iz slabijih šampionata neće moći u EL, već će igrati u trećem takmičenju koje će imati isti format kao Liga šampiona, posle kvalifikacija, osam grupa po četiri tima, pobednik na kraju sledeće sezone ide u EL.\nPovećava se broj zemalja koji će imati tim u grupnoj fazi, od 26 na 34, jasno, povećava se i sa tri takmičenja broj klubova koji će igrati u Evropi.\nU „EL 2“ bi išli i sedmi klubovi iz vodeće četiri lige, , šesti iz Francuske, četvrti i peti iz Portugala.\nInače, UEFA ostavlja mogućnost federacijama da recimo pobednik kupa ide u novo takmičenje, a kriterijumi po pitanju nagrada će biti uspostavljeni sledeće godine. Videćemo šta će sve doneti 2021. novo takmičenje ima 141 utakmicu, ovim je odloženo stvaranje Superlige, makar do 2024.\nInače, sadašnja EL biće smanjena na 32 kluba, a na kraju grupne faze, biće plej of između trećeplasiranih timova u EL i drugoplasiranih u EL 2, kako bi se dobio žreb za „EL 2“ za proleće.\nI u EL samo prvoplasirani iz grupne faze ide dalje, drugoplasirani mora u baraž sa timovima koji ispadnu iz Lige šampiona.\nDeluje komplikovano ali nije, ono što je opasnost, Srbija je bila tek 25, skočili smo za šest mesta ove sezone, trenutno su 15. Švajcarci. Kada je u pitanju sadašnji renkinga drugoplasirani tim iz naše lige, ne bi mogao u kvalifikacije za EL. To može da se promeni, ako nastavimo da osvajamo bodove u Evropi, i ako naši timovi budu poboljšali koeficijent…\nIspred nas su recimo Kiprani, Česi, Hrvati, Švajcarci, Grci, Danci, Holanđani, Austrijanci, Turci, Ukrajinci, Belgijanci, Portugalci, Rusi i naravno lige petice…\nZvezda na dva kanala\nVečerašnji duel sa Marakane prenosiće RTS i Sportklub Na evropskoj premijeri na Marakani se okupilo nešto više od 23 hiljade navijača. Veruju u Crvenoj zvezdi da će večeras protiv Suduve imati jaču podršku, odnosno da će na tribinama najvećeg srpskog stadiona biti blizu 30 hiljada duša. Pravi spektakl se očekuje protiv Legije (pod uslovom da […]\nZvezdi stigla loša vest sa Kipra\nOvo nije povoljan rasplet za crveno-bele u vezi sa njihovim šansama da budu nosioci u drugom kolu kvalifikacija za Ligu šampiona Fudbaleri APOEL-a osvojili su danas šestu uzastopnu titulu prvaka Kipra, pošto su u poslednjem kolu šampionata na svom terenu pobedili Anortozis sa 2:1. Fudbaleri APOEL-a osvojili su danas šestu uzastopnu titulu prvaka Kipra, pošto […]\nJovančiću prijaju pohvale, otkrio i dobre vesti za „Delije“!


Porodična firma „Ristevski“ iz Plandišta šije pamučne zaštitne maske -\n25. marta 2020.0586\nPorodična firma Nedeljka Ristevskog iz Plandišta ovih dana se u potpunosti preorjentisala na šivenje pamučnih zaštitnih maski.\nSituacija u kojoj se trenutno nalazi naša zemlja podstakla je Nedeljka i njegovu suprugu da se aktivno uključe u proizvodnju zaštitnih maski, kao nešto što je stanovnicima Opštine Plandište sada najpotrebnije. Kompletnu svoju proizvodnju tkanina usmerili su na šivenje ovog sredstva za zaštitu.\nS obzirom da je situacija veoma teška mi smo se odlučili da šijemo pamučne maske i tako damo svoj mali doprinos u suzbijanju epidemije. Prvo smo opremili Domove zdravlja, pošto su oni u prvoj liniji odbrane i njima su najpotrebnije, a zatim porodici i prijateljima, kako bi ih zaštitili. Do sada smo poklonili više od 1.000 maski, što apotekama, bankama, maloprodajnim objektima i na tome nećemo stati dokle god postoji potreba da se maske prave, izjavio je Nedeljko Ristevski.\nPredsednik Opštine Plandište Jovan Repac izrazio je veliku zahvalnost ovoj porodici.\nOpština Plandište i ja kao predsednik dugujemo veliku zahvalnost porodici Ristevski za sve što čine. Oni su primer kako sa malo aktivnosti, dobre volje i samoodgovornosti možemo da doprinesemo društvu i našoj maloj zajednici. Ne postoje reči zahvalnosti koje im sada možemo uputiti i na njihov volonterski rad i doprinos svi možemo da budemo ponosni, istakao je predsednik Opštine Plandište Jovan Repac.\nRelated tags : jovan repacnedeljko ristevskiopština plandištešivenje zaštitnih maskivanredno stanje\nPančevo: Bez plaćanja vrtića do kraja vanrednog stanja\n24. novembra 2020., 20:53


Sarajevo: Svečano otvorene nove prostorije turske agencije TIKA – Haber.ba\nSarajevo: Svečano otvorene nove prostorije turske agencije TIKA\nUz prisustvo zamjenika premijera Republike Turske Veysija Kaynaka danas su u Sarajevu svečano otvorene nove prostorije Turske agencije za međunarodnu saradnju i kordinaciju (TIKA), javlja Anadolu Agency (AA).\nSvečano otvorene nove prostorije turske agencije TIKA - Anadolija\nKaynak je jutros doputovao u glavni grad Bosne i Hercegovine, a posjetu je započeo sastankom sa predsjedavajućim Vijeća ministara BiH Denisom Zvizdićem.\nNakon sastanka, Kaynak je prisustvovao ceremoniji otvorenja novih prostorija TIKA-e, što je učinjeno svečanim presijecanjem vrpce. Nakon svečanosti, Kaynak je zajedno sa delegacijom obišao zgradu a tom prilikom su mu uručeni i pokloni.\nCeremoniji su također prisustvovali i zastupnik turskog parlamenta ispred grada Bursa Hakan Cavusoglu, ambasador Turske u BiH Haldun Koc, gradonačelnik Sarajeva Abdulah Skaka, zamjenik predsjednika TIKA-e Birol Cetin, direktor TIKA-e za Balkan i Jugoistočnu Evropu Mahmut Cevik, koordinator TIKA za Sarajevo Omer Faruk Alimci, te mnogobrojni gosti.\nNakon Sarajeva, zamjenik turskog premijera Kaynak će otputovati u Foču i prisustvovati svečanosti otvaranja Careve džamije, jedne od 12 fočanskih džamija porušenih tokom agresije na BiH, a čiju je završnu fazu izgradnje finansirala TIKA.\nTIKA u BiH je počela djelovati neposredno nakon okončanja rata u ovoj zemlji, a u tom periodu realizovala je više od 800 projekata u različitim oblastima. Neki od najznačajnih projekata su restauracija mosta Mehmed paše-Sokolovića u Višegradu, obnova Stare ćuprije u Konjicu, kao i Kuršumlija džamije u Maglaju.\nTeme:izdvojeno, otvaranje, promo, Sarajevo, TIKA, zgrada


Čepurin: Moskva pozdravlja izbalansiranu politiku Srbije - Sputnjik Srbija\n© Foto : Blagoje Mitrašinović\n18:23 20.10.2015 (osveženo 18:27 20.10.2015) Preuzmite kraći link\nPrva omladinska škola Organizacije dogovora o kolektivnoj bezbednosti otvorena je u Beogradu. Ambasador Rusije u Srbiji Aleksandar Čepurin poručio je da Moskva pozdravlja izbalansiranu spoljnu politiku Srbije.\nU narednih nekoliko dana studenti Beogradskog i Alfa univerziteta i predstavnici omladinskih pokreta političkih stranaka imaju priliku da u Ruskom domu saznaju nešto više o organizaciji koja je faktor mira i stabilnosti na prostoru Evroazije.\nIako je Srbiji u aprilu 2013. godine dodeljen status zemlje-posmatrača u ODKB-u, Organizaciji dogovora o kolektivnoj bezbednosti, u našoj zemlji se o toj organizaciji malo zna. Studenti koji su se prijavili za učešće u školi smatraju da razlog tome pre svega treba tražiti u medijskoj blokadi.\nSa tvrdnjom studenata slaže se i narodni poslanik, šef skupštinske delegacije Srbije u Parlamentarnoj skupštini ODKB-a Milovan Drecun. On ističe da osetljivost geopolitičke pozicije Srbije nailazi na puno razumevanje Ruske Federacije, ali i u samoj Organizaciji. Svim članicama je jasno da je Srbija u poziciji da mora da ima stratešku saradnju sa Evropom i da teži ka članstvu u Uniji, rekao je Drecun.\n„Mi moramo da imamo dobru saradnju sa NATO-om zbog zajedničke bezbednosti, ali to nas neće sprečavati da razvijamo saradnju sa Ruskom Federacijom i drugim zemljama, jer smatramo da globalni bezbednosni izazovi zahtevaju saradnju sa svim organizacijama, bez članstva. Od Rusije ne trpimo pritisak da se opredeljujemo, niti nas Rusija na bilo koji način ometa u saradnji sa NATO-om“, istakao je Drecun.\n© Sputnik / Senika Miloš\nAmbasadori Rusije i Belorusije u Srbiji Aleksandar Čepurin i Vladimir Čušev sa stručnjacima ODKB-a\nOvaj stav potvrdio je i ambasador Ruske Federacije u Srbiji Aleksandar Čepurin, koji se obratio omladini. On je podsetio da je problem terorizma poslednjih 10 godina obuhvatio sve kontinente, da posledice osećamo i ovde, preko migrantske krize. Predstoji nam veliki zadatak — borba protiv terorizma, i Rusija je pozvala sve koji smatraju da treba da joj se pridruže u toj borbi, rekao je Čepurin.\n„Ne mogu se rušiti države, ne mogu se rušiti rukovodstva, ne može se praviti takozvani kontrolisani haos koji vrlo brzo postaje nekontrolisan, tako da zemlje i čitave regije budu uvučene u međuetničke i međureligijske sukobe. Treba izbegavati stvaranje haosa, treba što pre raditi na povratku stabilnosti. Svi koji žele da zaustave terorizam treba da organizuju zajedničku borbu apsolutno svim snagama. Drugi važan zadatak je pronalazak modaliteta političkog regulisanja krize, razumnog dijaloga“, ocenio je Čepurin.\nOn je, govoreći o saradnji Srbije i Rusije, pozdravio spoljnu politiku naše zemlje i činjenicu da se Beograd nije pridružio sankcijama protiv Rusije.\n„Srbija istovremeno aktivno unapređuje saradnju sa zapadnim zemljama, ali to je njeno pravo, pravo neutralne zemlje“, istakao je ambasador.\nPolaznici omladinske škole Organizacije dogovora o kolektivnoj bezbednosti narednih dana će imati priliku da o strukturi i ciljevima te organizacije razgovaraju sa njenim stručnjacima koji će posetiti i Srpsko-ruski humanitarni centar u Nišu. Pored Rusije, članovi ODKB-a su Belorusija, Kazahstan, Kirgizija, Tadžikistan i Jermenija, u kojoj će u novembru biti održana Druga omladinska škola ODKB-a.\nVučić sa Čepurinom o predstojećoj poseti Moskvi\nODKB, saradnja, terorizam, Milovan Drecun, Aleksandar Čepurin, Kirgistan, Jermenija, Tadžikistan, Srbija, Kazahstan


VIDEO – Dodik: U naredna 24 sata uspostaviti karantin na granicama za bh. državljane iz inostranstva | BL Portal\nPredsjedništvo Bosne i Hercegovine se složilo s tim da se u naredna 24 sata na svim graničnim prelazima uspostavi karantinski smještaj za državljane BiH koji dolaze iz inostranstva, kazao je za BHRT Milorad Dodik, srpski član Predsjedništva BiH.\n” To podrazumijeva da oni provedu u karantinu 24 sata, da dobiju osnovni zdravstveni pregled i da ih nakon toga moraju preuzeti opštine i smjeste ih u opštinske karantine, a ne dozvoliti kao do sada da se ide na takozvanu kućnu izolaciju koja nije poštovana od strane mnogih pojedinaca što je uzrokovalo i širenje same epidemije. To je jedna od najvažnijih mjera koje smo učinili”, naveo je Dodik.\n“Prva je da se budžet BiH koji je ranije predložen vrati na ponovno razmatranje Savjetu ministara BiH, kako bi se prilagodio novonastaloj situaciji i da se do kraja maja predloži neki novi nacrt. U svakom slučaju da se uvaže uslovi vezani za razvoj situacije, stanje prihoda koji će očigledno biti ugroženi sa stanovišta priliva u narednim mjesecima”, rekao je Dodik, naglasivši da je trenutno najvažnije da BiH ima uravnotežen i realan budžet.\nPrema njegovim riječima, Predsjedništvo BiH je takođe konstatovalo da su organi BiH, sa stanovišta svojih nadležnosti, preduzeli važne mjere u sprečavanju širenja pandemije koronavirusa u Bosni i Hercegovini.\n“Konstatacija je da se nije dozvolio tzv. eksponencijalni rast koji bi mogao da ugrozi čitav zdravstveni sistem, nego je to linearni rast oboljelih. Vidimo da mjere koje država poduzima daju određene rezultate”, kazao je, između ostalog, Dodik u razgovoru za BHRT.


Mogu li građani već sutra da očekuju početak grejanja - Izazov\nMogu li građani već sutra da očekuju početak grejanja\nRadio-televizija Srbije\t 7. oktobra 2021. 09:22\nU Srbiji ima 60 toplana, sve su krenule sa probnim radom, s tim što su neke probe tople, a neke hladne. Dejan Stojanović je u Jutarnjem programu rekao da se to uglavnom definiše odlukama o uslovima i načinu snabdevanja energijom, i da svaka lokalna samouprava to uređuje.\n"Ono što je neki standard, to je da toplane počinju sezonu 15. oktobra, a da su u pripravnosti ukoliko prosečne temperature budu ispod 12 stepeni od 1. oktobra", navodi Stojanović.\nIstiče da će danas i sutra manje više sve toplane krenuti sa toplim probama, a u zavisnosti od temperature, to će preći u isporuku toplotne energije, odnosno grejanje.\nObjašnjava da je 12 stepeni prosečna dnevna temperatura koja predstavlja granicu da bi toplane krenule sa grejanjem u određenom gradu, a da propis definiše da je potrebno da ta temperatura potraje negde jedan, a negde tri dana.\n"Postoje određene razlike, ali mislim da se već od sutrašnjeg dana stvaraju uslovi za isporuku toplotne energije", kaže Stojanović.\nNavodi da određeni remonti i radovi nisu završeni, ali da ne bi trebalo da ugrožavaju grejanje.\n"Za sâm start grejne sezone postoji dovoljna količina energenata. Pratićemo šta se dešava na svetskom tržištu. Moramo podsetiti da toplane u Srbiji sve energente i energiju nabavljaju po tržišnim uslovima. Svi smo svedoci šta se dešava na svetskim berzama, i električne energije i prirodnog gasa i nafte. Nadam se da će sve proteći u najboljem redu", ističe Stojanović.


Završen Izvještaj o događajima na Cetinju 4. i 5. septembra - 11.10.2021, Sputnik Srbija\nZavršen Izvještaj o događajima na Cetinju 4. i 5. septembra\nKomisija crnogorskog Vladinog Biroa za operativnu koordinaciju bezbjednosnih službi završila je izvještaj o rezultatima postupanja sektora bezbjednosti tokom... 11.10.2021, Sputnik Srbija\nŠef Komisije i član skupštinskog Odbora za bezbjednost i odbranu iz Socijalističke narodne partije, Dragan Ivanović, kazao je Sputnjiku da je izvještaj proslijeđen Vladinom Birou za bezbijednost.Ivanović je kazao da o sadržini izvještaja ne može govoriti, jer taj dokument ima oznaku tajnosti.Biro je 10. septembra formirao Komisiju koja je u roku od dvije sedmice trebalo da sačini izvještaj o tome da li je bilo propusta u postupanju bezbjednosnog sektora tokom dešavanja na Cetinju. Najavljeno je bilo da će izvještaj biti gotov tokom prošle sedmice, ali ga ni tada nije bilo.Komisija je formirana nakon što je premijer Zdravko Krivokapić otvorio pitanje povjerenja ministru unutrašnjih poslova Sergeju Sekuloviću i direktore Uprave policije (UP) Zoranu Brđaninu, nezadovoljan navodnim oklijevanjem u izdavanju direktiva policiji 4. septembra. Nakon izjave Dritana Abazovića da će uskratiti podršku Vladi ako bude inicirano razrješenje Sekulovića, odlučeno je da se slučaj istraži i da se potom donese odluka.U Komisiji su, osim Ivanovića, predstavnici UP, Agencije za nacionalnu bezbjednost (ANB), Ministarstva odbrane i savjetnik vicepremijera.Komisija je finalnu procjenu postupanja sektora bezbjednosti i njegovih čelnika sačiniti na osnovu izvještaja policije, MUP-a i ANB-a u vezi događaja na Cetinju.\nKomisija crnogorskog Vladinog Biroa za operativnu koordinaciju bezbjednosnih službi završila je izvještaj o rezultatima postupanja sektora bezbjednosti tokom ustoličenja mitropolita crnogorsko-primorskog Joanikija, 5. septembra na Cetinju.\nŠef Komisije i član skupštinskog Odbora za bezbjednost i odbranu iz Socijalističke narodne partije, Dragan Ivanović, kazao je Sputnjiku da je izvještaj proslijeđen Vladinom Birou za bezbijednost.\nBiro je 10. septembra formirao Komisiju koja je u roku od dvije sedmice trebalo da sačini izvještaj o tome da li je bilo propusta u postupanju bezbjednosnog sektora tokom dešavanja na Cetinju. Najavljeno je bilo da će izvještaj biti gotov tokom prošle sedmice, ali ga ni tada nije bilo.\nKomisija je formirana nakon što je premijer Zdravko Krivokapić otvorio pitanje povjerenja ministru unutrašnjih poslova Sergeju Sekuloviću i direktore Uprave policije (UP) Zoranu Brđaninu, nezadovoljan navodnim oklijevanjem u izdavanju direktiva policiji 4. septembra.


Parlament RS raspravlja o Rezoluciji o poštivanju žrtava fašističkog režima\nU Banjaluci se u ponedjeljak, 1. juna održava Posebna sjednica Narodne skupštine Republike Srpske (NSRS) na kojoj bi poslanici trebalo da zauzmu stav o “Rezoluciji o poštovanju žrtava fašističkog režima i pokreta” koja je usvojena na sjednici Predstavničkog doma Parlamentarne skupštine Bosne i Hercegovine (PDPS BiH).\nU obrazloženju zahtjeva za sazivanje ove sjednice navodi se da je “neprihvatljiv i sam naziv Rezolucije, jer kvalifikuje fašističke režime i pokrete kao agresore, a ne Nezavisnu Državu Hrvatsku, koja je zvanično provodila sistematsko iseljavanje, pokrštavanje i ubijanje Srba”.\nŠef Kluba poslanika Saveza nezavisnih socijaldemokrata (SNSD) u Narodnoj skupštini Republike Srpske Igor Žunić zatražio je da NSRS odbaci, kako je rekao, “ovu sramnu rezoluciju koja prekraja istorijske činjenice i negira genocide nad Srbima koji je počinila NDH”.\nNedeljko Čubrilović, predsjednik NSRS je rekao da "Rezolucija, s obzirom na njen sadržaj, je nepotreban politički dokument i nije ga trebalo usvajati".\nLider SNSD-a i član Predsjedništva Bosne i Hercegovine (BiH) Milorad Dodik istakao je da NSRS treba odbaciti rezoluciju Predstavničkog doma Parlamentarne skupštine BiH i zabraniti njenu primjenu na području Republike Srpske\n“Ova rezolucija predstavlja reviziju istorije jer je postojao samo jedan fašistički režim na ovim prostorima a to je bila Nezavisna Država Hrvatska, a tu kvalifikaciju nemaju ni četinici ni partizani”, kazao je Dodik.\nKardinal na misi za Bleiburg pozvao na prihvaćanje istine, Sarajlije poslale antifašističke poruke\nLider Srpske demokratske stranke (SDS) Mirko Šarović Šarović ocijenio je da je suština zakazivanja ove sjednice NSRS pokušaj opravdavanje održavanje Blajburške mise u Sarajevu i predaje Jasenovačke građe, o čemu govori Rezolucija.\nNaime, u Rezoluciji o poštovanju žrtava fašističkog režima usvojen je i amandman Srpske demokratske stranke kojim se osuđuje predaja Jasenovačke građe Muzeju Holokausta u Vašingtonu 2000. godine, u vrijeme kada je premijer Republike Srpske bio Milorad Dodik.\n“Podržali smo ovu Rezoluciju zato što osuđuje održavanje mise, prebacivanje Jasenovačke građe i identifikaciju Sarajeva sa ustaškim režimom. Mi smatramo da ste vi na pogrešnoj strani radi nekih vaših prijatelja iz HDZ-a," kazao je Šarović.\nPredsjednik Partije demokratskog progresa (PDP) Branislav Borenović istakao je da je Rezolucijom o poštovanju žrtava fašističkog režima i pokreta osuđeno održavanje Blajburške mise i ustaškog režima iz Drugog svjetskog rata, ali i uplitanje Sabora Republike Hrvatske na teritoriji Bosne i Heregovine.\nRezoluciju o poštivanju žrtava fašističkih režima i pokreta je usvojio Predstavnički dom Parlamentarne skupštine BiH (PDPS BiH) u srijedu 20. maja, bez članova skupštinskog Kluba hrvatskih stranaka, predvođenih Hrvatskom demokratskom zajednicom (HDZ) BiH, koji su napustili zasjedanje.\nU Rezoluciji se, pored ostalog, navodi da Predstavnički dom "sjećajući se miliona žrtava fašističkih režima, traži od Predsjedпištva i Vijeća ministara BiH da se sazove Mješovita komisija, ustanovljena člаnom 18. Temeljnog ugovora između Svete stolice i Bosne i Hercegovine, s ciljem razmatranja pitanja vezanih za održanu Misu za BIeiburg".\nMisa za žrtve bleiburškog križnog puta održana je u subotu, 16. maja u sarajevskoj katedrali pored brojnih osuda njenog održavanja.\nUporedo s misom koju je prevodio kardinal Vinko Puljić, nekoliko hiljada građana izrazilo je protest zbog njenog održavanja, šetnjom sarajevskim ulicama.


Predtakmičenje za međunarodni festival Prva harmonika Srbije u Sokobanji u utorak na Leskovačkom letu - JuGmedia\nU okviru „Leskovačkih letnjih festivala“ u utorak, 21. juna biće održano Predtakmičenje za međunarodni festival Prva harmonika Srbije u Sokobanji, koje u našem gradu nosi naziv našeg proslavljenog harmonikaša, nekadašnje prve harmonike stare Jugoslavije – Jakova Mitića.\nNa memorijalu „Jakov Mitić“ takmičari će se nadmetati u izvođenju kompozicija različitih žanrova u sledećim starosnim kategorijama:\nPobednici ovog takmičenja biće direktni učesnici finalnog takmičenja „Prva harmonika Srbije – Sokobanja 2022“ koje će se održati od 10. do 12. avgusta.\nOvogodišnji žiri koji će ocenjivati harmonikaše čine: Miša Mijatović – estradni umetnik i virtuoz na harmonici, Novica Nikolić Patalo – veliko ime harmonike koji je ujedno i član žirija festivala „PRVA HARMONIKA SRBIJE – SOKOBANJA 2022“ i Vojkan Nikodijević – muzičar i predsednik Upravnog odbora Turističke organizacije Sokobanja.\nU revijalnom delu, na pozornici u etno kompeksu Šop-Đokić od 21 čas, u pratnji orkestra Gorana Jovančića – Joneta nastupiće najbolje plasirani mladi takmičari i vokalni solisti koji su nekada nastupali sa Jakovom Mitićem.\nJavni konkurs Gradske uprave Pirota za mere energetske efikasnosti kuća\nSutra u leskovačkom pozorištu dečja predstava „Lepotica i zver“\nDevojčice i dečaci sutra mogu sa svojim mamama, tatama, bakama i dekama, deo svog raspusta da iskoriste na najbolji mogući način, uz sjajnu predstavu…\n20.06.2022. u 18:22\nNek uvedu i takmičenje na klavijaturama. Direktor bi, s obzirom na dugogodišnje iskustvo, pobedio.


Srbija se preporodila od 2012. godine, kada je bila na ivici ponora, i postala je stabilna ekonomija, koja kontinuirano beleži rast stranih investicija i bruto domaćeg proizvoda, kao i pad nivoa javnog duga, ocenjuje britanski Fajnenšel tajms (FT)\nTanjug, RTS, Fajnenšel tajms, NSPM\nU specijalnom dodatku pod naslovom "Srbija munjevito ide napred", FT je kroz tri tematska teksta i kroz intervju s ministrom finansija Sinišom Malim predstavio uspeh ekonomskih i fiskalnih reformi naše zemlje, koje su, kako konstatuje britanski list, od Srbije napravile "jednu od evropskih ekonomskih zvezda", prenosi NSPM pozivajući se na RTS.\nIstiče se da BDP zemlje skoro neprekidno raste od 2014. godine, da bi 2018. dostigla desetogodišnji rekord od 4,4 procenta.\n“Uprkos međunarodnim neizvesnostima i usporavanju ekonomije u delovima EU, Srbija je ostvarila rast od 4,2 posto 2019. godine - među najvišim stopama u Evropi i jedna je od retkih zemalja na svetu koja je nadmašila svoju godišnju procenu”, citira FT ministra finansija Sinišu Malog.\n"S ekonomskim preporodom i reformama koje su u toku, raste interesovanje dominatnih stranih investitora za Srbiju", naglašava se u tekstu, uz podatak da su, prema procenama Narodne banke Srbije, strana ulaganja u 2019. još više skočila u odnosu na prethodnu godinu, na 3,8 milijardi evra.\nFT podseća i da je Srbija prošle godine po drugi put proglašena za svetskog lidera po stranim grinfild investicijama na rang listi fDi Intelidžensa, napominjući da je, prema evidenciji fDi Marketsa, u zemlju stiglo 2018. godine 105 pojedinačnih projekata stranih grinfild ulaganja.\n"Većina stranih investicija, oko 70 odsto, i dalje dolazi iz zemalja EU, naročito iz Nemačke, Italije, Holandije i Austrije, koje su uložile velika sredstva u srpsku proizvodnju, posebno u automobilske komponente".\nAmeričke strane direktne investicije su još jedan istaknuti igrač, dok su kineske poslednjih godina značajno porasle, čineći 20 odsto ukupnog priliva SDI u Srbiji u 2018. godini. Grinfild ulaganja iz Kine u Srbiju su, prema podacima fDi Marketsa, prošle godine dostigla rekordne nivoe sa 16 projekata u vrednosti od 625 miliona dolara, napominje FT.\nTakođe ističe rezultate na tržištu rada, gde je stopa nezaposlenosti pala na 9,5 odsto prošle godine sa nivoa od oko 26 odsto 2013, i apostrofira uspeh Srbije u upravljanju javnim dugom, koji je, kako navodi, prema podacima Ministarstva finansija oboren sa oko 77 procenata na 51 odsto danas.\nZemlja ima kreditni rejting BB + sa pozitivnim izgledima, prema rejting agenciji Standard & Poor's, a zabeležila je i impresivan napredak na Duing biznnis listi Svetske banke skočivši sa 93. mesta 2013. godine na 44. poziciju 2019. među 190 zemalja, navodi se u specijalnom dodatku FT-a posvećenom Srbiji.\nPredsednik Privredne komore Srbije, Marko Čadež, objašnjava da strani investitori nailaze u Srbiji na neke od najnižih operativnih troškova u evropskim okvirima, na poreske i carinske olakšice, državne subvencije i podsticaje lokalnih samouprava, napominje list.\n"Na primer, neki su oslobođeni plaćanja poreza na dohodak u trajanju od 10 godina, mogu da uvoze opremu bez ikakvih carina ili drugih dažbina i mogu da uživaju u pogodnostima sporazuma o izbegavanju dvostrukog oporezivanja sa 59 država", kaže Čadež za FT.\nLjudski resursi u Srbiji su, takođe, jedna od prednosti zemlje - pored visokog broja onih koji govore engleski jezik, Srbija je rangirana na 27. mesto među 157 zemalja prema indeksu ljudskog kapitala Svetske banke, što je najviše mesto u regionu Balkana, predočava FT.\nDalje se dodaje da rekordno visoke bruto i neto devizne rezerve NBS pružaju zemlji zaštitu od eventualnih spoljnih šokova, i da su među motivima koji podstiču strane investitore da ulažu u Srbiju, pored ostalog, i ostvarena i očuvana stabilnost cena, relativna stabilnost kursa dinara i finansijska stabilnost.\nMinistar finansija Siniša Mali poručio je u intervjuu za FT da je Srbija čvrsto na putu za članstvo u EU, a da to što još uvek nismo članica pruža određene slobode zemlji, da koristi prednosti koje joj takva situacija omogućava.\n"To nam omogućava da imamo sve ove sporazume o slobodnoj trgovini sa različitim zemljama, kao što je Turska; da imamo preferencijalni status sa SAD-om; dobre ugovore i sporazume sa Kinom; Centralnoevropski sporazum o slobodnoj trgovini; i sa Evroazijskom ekonomskom unijom, na primer", objasnio je Mali.\nNavodeći da je Srbija krajem 2019. godine najavila novi investicioni program "Srbija 2025“, prema kojem će, pored budžetskih sredstava, u osnovnu infrastrukturu biti uloženo dodatnih 14 milijardi evra, ministar finansija je izrazio očekivanje da će to biti okosnica novog investicionog ciklusa i da će priliv privatnih investicija biti još veći.\nList između ostalog poseban akcenat stavlja na razvoj srpskog sektora IT usluga, softvera i hardvera, ističući da je reč o najbrže rastućem delu industrije u zemlji, čiji izvoz snažno raste od 2015. godine nadmašujući milijardu evra u protekle dve godine.\nIako je Srbija mali IT-igrač na globalnom, pa čak i evropskom nivou, piše list u posebnom tekstu, ovaj sektor sada pravi 10 procenata BDP-a zemlje.\nU zemlji posluje oko 2.000 IT preduzeća koja zapošljavaju oko 20.000 ljudi, prenosi FT podatke Privredne komore Srbije.\nSrbija je upravo, kako se navodi, u ovom sektoru doživela do sada neviđen nivo stranih ulaganja 2019. godine, a američke kompanije su bile najaktivniji investitor u ovoj oblasti, piše FT navodeći brojne kompanije iz SAD koje posluju u Srbiji u sektoru tehnologija, poput IBM, Šnajder Elektrika, SKF-a, Adobea, Orakla, Gugla, HP-a...\nKao impresivan navodi se podatak da je 30 odsto svih srpskih studenata na univerzitetima upisano na smerove inženjerstva, matematike, računarstva i da više od 35 ustanova visokog obrazovanja nudi ove programe kao i da Vlada Srbije nudi finansijske podsticaje startap firmama.\nViše iz Ekonomija


Vaga – mesečni horoskop za april 2018. - ljubav, posao, zdravlje, srećni dani\nHome » Mesečni horoskop » Vaga – mesečni horoskop za april 2018.\nVaga – mesečni horoskop za april 2018.\nObjavljeno 17. marta 2018. u sekciji Mesečni horoskop // 0 komentara\nMesečni horoskop za april 2018. za sve Vage!\nPoslovne prognoze za april 2018.\nPosvetite više pažnje odnosima sa poslovnim partnerima na početku aprila. Merkur koji se nalazi u vašem polju partnerstava praviće kvadrat sa Marsom i Saturnom, što će otežavati vaše poslovne odnose. Nećete moći da se složite oko načina izvođenja zajedničkih radova i oko toga ko će preuzeti veći deo odgovornosti. Dok ne dovršite jedan aktuelni projekat koji je u završnoj fazi nije mudro da započinjete ništa novo jer ćete imati već na početku velike teškoće. Vaš vladar Venera će na početku druge dekade aprila praviti trigon sa Marsom i sekstil sa Neptunom, što će vam doneti više motivacije i dobar osećaj za prioritetne akcije. Usmerićete se ka rešavanju administrativnih obaveza kako biste ubrzali napredak tamo gde je to trenutno najvažnije. U rešavanju komlikovanih zadataka oslonite se na intuiciju jer će vas voditi ka cilju. 15. aprila Merkur kreće direktno, što će vam omogućiti da postignete okvirni dogovor sa poslovnim partnerima u vezi zajedničkih poslova. U tom periodu nemojte da ulazite u nova partnerstva i ne potpisujte nove ugovore o saradnji.\nLjubavne prognoze za april 2018.\nZdravstvene prognoze za april 2018.\nVažni brojevi za april 2018.\nhoroskop za apri\nmesečni horoskop za vage


05-12-2019 18:19 Svet Region\nVlada Crne Gore utvrdila je danas inovirani tekst Predloga Zakona o slobodi veroispovesti ili uverenja i pravnom položaju verskih zajednica, a potpredsednik Vlade Zoran Pažin kazao je da se ovim predlogom Zakona u potpunosti prihvataju sve preporuke Venecijanske komisije iz juna 2019.\nZoran Pažin (Foto: Jutjub)\n„Dobili smo morderan i veoma liberalan u odnosu na okruženje tekst zakona koji omogućava da svaki građanin postupajući po sopstvenoj savesti bude ili ne bude vernik neke verske zajednice pri čemu država štiti imovinu i kulturno blago koje pripada svim građanima Crne Gore i omogućava da zakoni važe na celokupnoj teritoriji Crne Gore“, istakao je Pažin.\nOn je rekao da kada su u pitanju pravne garancije verskih zajednica koje su korisnici imovine, hramova, zemljišta i drugih nepokretnosti koji su od značaja kao kulturno dobro, ispunjavajući prporuke Venecijanske komisije, konstatovali su da se prihvataju sva pravila dokazivanja i dokazni standardi propisani Zakonom o upravnom postupku, a suspidijarno i Zakonom o parničnom postupku.\n„Prema tome garantuje se pravna sigurnost svakoj verskoj zajednici, potpuno su neosnovane i neutemeljene spekulacije da Vlada ima nameru da bilo koga iseljava iz hramova, otima hramove. Naprotiv, eksplicitno je rečeno, u članu 64 da verske zajednice koje su vlasnici hramova i nepokretnosti nastavljaju da koriste ove objekte do odluke državno organa nadležnog za pitanje državine, korišćenja i raspolaganja državnom imovinom“, kazao je Pažin.\n„MCP nema od koga da brani hramove“\nNa pitanje da li Vlada očekuje reakciju Mitropolije crnogorsko primorske (MCP) i kako će reagovati ako MCP pozove vernike da brane hramove na ulici, Pažin je rekao da MCP nema od koga da brani hramove.\n„Vlada ne namerava da ulazi u te hramove, niti Vlada ima nameru da onemogućava bilo koga da uživa verska prava u tim hramovima. Naravno da je pravo Mitropolije da učestvuje u slobodnom, pravnom diskursu o ovim pitanjima i sigran sam da njihov stav neće izostati. Moj dijalog sa MCP je bio vrlo korektan i profesionalan uz uzajamno uvažavanje“, rekao je Pažin.\n„Nažalost, predstavnici SPC nisu prihvatili dijalog o ispunjavanj preporuka Venecijanske komisije, uslovljavajući dijalog razgovorima i istovremenim donošenjem zakona o restituciji crkvene imovine i zahtevajući da se pretvori rasprava i o svim drugim pitanjima koje uređuje ovaj zakon što za Vladu nije bilo prihvatljivo jer je značilo korak unazad u procesu donošenja zakona“, rekao je Pažin.\n"Ja da se plašim govorio bih albanski, a ne ruski, da bih vam se umilio"! Više o tome pročitajte OVDE.


Geopoetika | Ermis Lafazanovski: Istorija ljudi koji pomreše od straha\nIstorija ljudi koji pomreše od straha Ermis Lafazanovski\nRadnja romana događa se sedamdesetih godina u Skoplju i povezana je sa svakidašnjim životom nekoliko stranaca koji su privremeno smešteni u jednu dotrajalu baraku na periferiji grada. To su uglavnom emigranti i političke izbeglice, koji čekaju da bude rešen njihov status i nastave svoj put.\nAntropologija straha, te manipulativne strategije koje strah koriste kao svakodnevno oružje za zatupljivanje osećanja za objektivnost ključne su teme koje preovladavaju u romanu. Likovi su tokom cele radnje suptilno izloženi najraznovrsnijim zastrašivanjima čiji je cilj da od pojedinaca naprave poslušni kolektiv.\nSvojim nesvakidašnjim romanom Lafazanovski potvrđuje vidoko, neprikosnoveno mesto u savremenoj makedonskoj prozi, nudeći roman koji katapultira njegove lucidne pripovedačke postupke u upečatljivo i kompletno delo.


Evropska škola debate - Ozonpress :: internet portal\nEU info mreža i Otvorena komunikacija raspisuju konkurs za osmu generaciju polaznika i polaznica „Evropske škole debate”.\nNa konkurs se mogu prijaviti isključivo srednjoškolci i studenti sa teritorije Srbije.\nIzabrani kandidatie će pohađati radionice o veštini debatovanja, argumentaciji, javnom nastupu i funkcionisanju Evropske unije, evropskim institucijama kao i procesu EU integracija.\nTri grupe polaznika u Beogradu, Nišu i Novom Sadu pohađaće ukupno 10 radionica, od oktobra 2021. do maja 2022. Radionice će se održavati jednom nedeljno, svake subote utrajanju od 3 sata, uživo ili online.\nPredavači i predavačice će biti treneri debatnih veština i najbolji učesnici debatnih takmičenja u Srbiji i inostranstvu.\nNakon radionica, polaznici će imati prilike za učešće u javnim debatama u organizaciji Informacionog centra Evropske unije. Javne debate će biti organizovane u skladu sa epidemiološkom situacijom, uživo ili online.\nKonkurs je otvoren do srede, 06. oktobra 2021. godine. Prijave se vrše isključivo putem online formulara koji možete pronaći OVDE.\nTročlani žiri sastavljen od debatnih trenera će odlučivati o kandidatima koji će biti izabrani da učestvuju na Evropskoj školi debate.\nMolimo sve zainteresovane da odgovorima u upitniku pokažu svoju motivaciju za učešće. Odluka žirija o odabranim kandidatima biće zasnovana na odgovorima iz upitnika.\nUkoliko imate bilo koje pitanje pišite nam na: info@euinfo.rs ili nam pošaljite poruku preko Instagrama ili Facebooka.\nPridružite se grupi od preko 700 debatera koji su već pohađali ovaj program i iz njega poneli najbolja iskustva i stekli nove veštine.\nEvropska škola debate je projekat koji organizuju Informaciona mreža Evropske unije i debatna akademska mreža Otvorena komunikacija, uz podršku Delegacije Evropske unije. Cilj ovog projekta je edukacija srednjoškolaca i studenata o Evropskoj uniji, procesu evropskih integracija i veštini debatovanja.\nŠkolu debate je u prethodnih sedam godina pohađalo više od 700 srednjoškolaca i studenata iz preko 30 gradova širom Srbije, a organizovano je više od 25 javnih debata.\nSmuti pa prospi 29/09/2021 u 04:36 Odgovorite\nI troškove ove radionice će EU pripisati investicijama u Srbiju.\nTo što su nam razbili državu, to što su nas bez odluke UN svirepo bombardovali, što getoiziraju naše sunarodnike na KiM, to što opstruiraju saradnju sa Kinom najrazvijenijom državom sveta, verovatno nas ništa ne košta.


DERBI PRIPAO DEUSU - PINKI\nDERBI PRIPAO DEUSU\npscpinki · 12 септембра, 2015 · Događaji, Futsal · 0 komentara\nDerbi meč Drugog kola Prve Futsal lige Srbije odigrao se u Sremskoj Mitrovici između Gradskog kluba malog fudbala “DEUS ROLOPLAST MOŠIĆ” i Kluba malog fudbala “EKONOMAC” iz Kragujevca.\nEkipa Deusa je novajlija u Prvoligaškom takmičenju dok su gosti dugogodišnji članovi Prve lige u kojoj su unazad nekoliko godina neprikosnoveni šampioni. Igrali su i u Futsal ligi šampiona gde su ostvarili zapažene rezultate na međunarodnim takmičenjima.\nBili su favoriti i na ovoj utakmici ali igrači trenera Slobodana Santrača briljantnom igrom na terenu pokazali su da će u ovom našem najjačem Futsal takmičenju jurišati i na sam vrh tabele.\nEkipa Deusa koja je osnovana pre samo nekoliko godina ušla je u istoriju Srpskog fudbala kao ekipa koja se za samo nekoliko godina “prošetala” kroz sve naše lige i došla do one najjače – Prve Futsal lige Srbije.\nMali fudbal je veoma popularan u Sremskoj Mitrovici što pokazije i veliki broj navijača koji je sa tribina pratio ovaj derbi meč i svojim gromoglasnim navijanjem doprineo jednoj fantastičnom atmosferi u sportskom centru “Pinki”.\nDomaćini su poveli već u šestoj minuti utakmice što je uzdrmalo goste i unelo nervozu u njihove redove. Odgovornom i disciplinovanom igrom, onako kako su danima pripremali taktiku za ovu utakmicu na treninzima, tako su sve to realizovali i na parketu. Igrači Deusa su požrtvovano izgarali za svaku loptu, stvarali nebrojeno šansi i prilika za postizanje golova.\nGolman Alen Đokić bio je stub odbrane ekipe, sjajnim intervencijama izmamio je burne aplauze gledalaca.\nFutsal fudbal je veoma brza igra i kojoj su igrači Deusa pokazali prave majstorije u baratanju loptom.\nKrajnji rezultat na ovom derbi meču od 8:4 pokazao je pravu nadmoć domaćina i golgeterske sposobnosti njegovih igrača.\nOko sedam stotina navijača na tribinama velikim aplauzom ispratio je na kraju meče obe ekipe zadovoljni što su uživali u pravim fudbalskim majstorijama koje su prikazali igrači i jedne i druge ekipe a naročito zadovoljstvo što je naš klub u Sremskoj Mitrovici pobedio ekipu koja je do sada važila za nepobedive u Futsal takmičenjima.\n“DEUS ROLOPLAST MOŠIĆ” : Alen Đokić, Popović Davor, Živanović Aleksandar, Simić Nenad, Lazić Vladimir, Čizmar Boris, Novaković Marko, Pavlović Dejan, Tomić Dragan, Popović Vladimir, Antonić Aleksa i Rakić Milan.


Misija OEBS-a u BiH saopštila je da će bilo kakve promjene u političkoj, administrativnoj ili teritorijalnoj organizaciji BiH zahtijevati širok politički konsenzus i odluke donesene u skladu s Ustavom, ističući da Deklaracija SDA i naknadna reagovanja ometaju postizanje prijeko potrebnog rješenja za formiranje vlasti.\nIz Misije OEBS-a konstatovali su da u trenutnoj političkoj klimi izgleda malo vjerovatno da se može postići takav politički konsenzus.\n"Nažalost, troši se više energije na retoriku nego na uključivanje u konstruktivan dijalog i pronalaženje rješenja koja vode zemlju naprijed. Vrijeme je da se adresiraju stvarna pitanja koja pogađaju BiH", navela je Misija OEBS-a u odgovoru na pitanje Hrvatskog medijskog servisa o sadržaju Programske deklaracije SDA, prema kojoj se ta stranka zalaže za preuređenje BiH u "republiku BiH".\nKako bi došlo do adresiranja tih stvarnih pitanja koja pogađaju BiH, u OEBS-u smatraju da je neophodno jačati međusobne odnose i povjerenje.\nU odgovoru se ističe i da je, "nažalost, Misija OEBS-a u BiH primijetila da se na Kongresu SDA govorilo pohvalno o nekoliko lica optuženih za ratne zločine".\n"Misija OEBS-a u BiH podsjeća na svoju raniju izjavu da, kako bi se premašilo nasljeđe rata, prije svega, svi moraju poštovati sve nevine žrtve rata. Hvaljenjem onih koji su optuženi za ratne zločine čini se upravo suprotno, te se podriva pomirenje i odnosi u zajednici", naveli su iz OEBS-a.\ndeklaracija SDA OEBS\nOEBS odbacio rusku rezoluciju po pitanju osude neonacizma\nUzdržanost o deklaraciji SDA, čekaju se odgovori Srpske


Gejts: Turska se uistinu brine zbog terorizma na svojoj teritoriji\nAmerički sekretar za odbranu Robert Gejts upozorio je Tursku da ne upućuje trupe u severni Irak radi hvatanja kurdskih pobunjenika optuženih za izvođenje terorističkih napada u Turskoj. Gejts je to izjavio posle upozorenja turske vojske da će Ankara da uzvrati «na najvišem nivou» ako se takvi napadi nastave.\nU razgovoru sa novinarima u Singapuru, gde prisustvuje konferenciji o bezbednosti u Aziji, Robert Gejts je rekao da razume turske strepnje zbog prekograničnih napada kurdskih pobunjenika, ali je upozorio Tursku da ne preduzima jednostranu akciju preko granice sa Irakom, ističući da Vašington želi da sarađuje sa Turskom kako bi joj pomogao da uspostavi kontrolu nad problemom terorizma na turskom tlu.\n«Turska se uistinu brine zbog kurdskog terorizma na svojoj teritoriji. Prema tome, čovek može da razume njenu nervozu i nezadovoljstvo zbog toga. Svake godine pogine nekoliko stotina Turaka. Mi ćemo sarađivati sa Turskom kako bismo im pomogli da uspostave kontrolu nad tim problemom na turskoj teritoriji. Naš stav je da bismo hteli da nastavimo da sarađujemo na tom problemu sa njima kako bismo zaštitili Tursku i nadamo se da neće biti jednostrane vojne akcije preko granice sa Irakom.»\nZategnutost se povećava zbog optužbi da pobunjenici iz Kurdistanske radničke partije, nalaze utočište na područjima na severu Iraka koja kontrolišu Kurdi. Turska vojska je stacionirala kontingent od nekoliko hiljada vojnika u planinskoj graničnoj oblasti kako bi pratila aktivnosti turskih kurdskih pobunjenika koji su smešteni u bazama u toj oblasti. Komandant turske vojske je izjavio u četvrtak da je vojska spremna i čeka naređenje za prekograničnu ofanzivu. U Irbilu je juče, irački premijer Nuri Al Maliki upozorio Tursku da ne preduzima prekogranične napde, istakavši da neće dozvoliti da irački, uglavnom mirni kurdski region postane bojno polje. Turska optužuje iračke Kurde, koji su se nekada borili zajedno sa turskim vojnicima protiv Kurdistanske radničke partije u Iraku, da podržavaju separatističke pobunjenike. Turska je takođe zabrinuta da bi rat u Iraku mogao da vodi dezintegraciji zemlje i stvaranju kurdske države na severu.


EVROLIGA: Himki siguran protiv Budućnosti, Micov maestralan u trijumfu Milana | Novosti.RS\n21. 11. 2018. u 20:11\nKošarkaši Himkija pobedili su večeras na svom terenu ekipu Budućnosti sa 85:69, u utakmici osmog kola Evrolige\nKošarkaši Himkija pobedili su večeras na svom terenu ekipu Budućnosti sa 85:69, u utakmici osmog kola Evrolige.\nHimki je upisao drugu pobedu, dok podgorički tim sada ima skor 1/7.\nRusku ekipu je do pobede vodio Aleksej Šved sa 22 poena, uz po sedam skokova i asistencija, a najbolje ga je pratio Džordan Miki sa 17 poena.\nSrpski košarkaš Stefan Marković utakmicu je završio sa 12 poena, pet asistencija, dva skoka i jednom ukradenom loptom.\nU redovima Budućnosti najbolji je bio Erl Klark sa 19 poena, dok je deset dodao Alen Omić.\nHimki u narednom kolu gostuje Žalgirisu, a Budućnost dočekuje moskovski CSKA.\nKošarkaši Milana pobedili su večeras na svom terenu Baskoniju sa 93:90 (27:26, 20:17, 26:25, 20:22).\nEkipa Milana je upisala šestu pobedu i trenutno je peta na tabeli, dok Baskonija sada ima skor od dva trijumfa i šest poraza.\nMilano je do pobede vodio srpski košarkaš Vladimir Micov koji je meč završio sa 22 poena, tri asistencije i dve ukradene lopte. Najbolje ga je pratio Majk Džejms sa 20, dok je Kurtis Džerels dodao 13 poena.\nU poraženom timu najbolji su bili Met Džening i Vensan Poarije sa po 18 postignutih poena.\nKošarkaši Milana u narednom kolu Evrolige gostuju Barseloni, dok Baskonija dočekuje Panatinaikos.\nKošarkaši moskovskog CSKA pobedili su večeras na svom terenu ekipu Žalgirisa posle produžetka sa 99:97.\nCSKA je zadržao maksimalan učinak i jedini je klub, uz Real Madrid, bez poraza, dok Žalgiris sada ima skor od tri pobede i pet poraza.\nRuski tim su do nove pobede vodili Serhio Rodriges sa 24 i Kori Higins sa 23 poena, Vil Klajburn je dodao 15, a Nando de Kolo 13 poena.\nNa drugoj strani najbolji je bio Antanas Kavaliuskas sa 19 poena, dok je Nejt Voltes postigao 14.\nCSKA u narednom kolu gostuje Budućnosti, a Žalgiris dočekuje Himki.\nKošarkaši Panatinaikosa su na svom terenu slavili protiv Barselone sa 76:70 (13:10, 21:15, 21:25, 21:20) i tako upisali peti trijumf.\nBarselona ima isti skor kao i grčki tim - pet pobeda i tri poraza.\nNajefinasniji u pobedničkom timu bio je Dešon Tomas sa 14 poena, dok je Janis Papapetru sa 11. U ekipi Barselone istakao se Kajl Kurič sa 17 poena.\nPanatinaikos u narednom kolu gostuje Baskoniji, dok ekipa Svetislava Pešića dočekuje Milano.


Zeljković potvrdio: Zvezda nas je zvala zbog Danilovića - sport1.ba\nZeljković potvrdio: Zvezda nas je zvala zbog Danilovića\n09.02.2018 u 18:43\nZvanično najperspektivniji fudbaler Republike Srpske za 2017. godinu proglašen na manifestaciji ''Dan fudbala'' vezista banjalučkog Borca Vladan Danilović po svemu sudeći do ljeta će ostati na Gradskom stadionu.\nIako se činilo i skoro gotovo bio završen transfer ovog Fočaka koji je ponikao u Sutjesci u ljubljansku Olimpiju, pregovori Banjalučana i Slovenaca su prekinuti, dogovor nije postignut, ali…\n– Tačno je da nismo uspjeli da se dogovorimo sa Olimpijom, ali je ostavljena mogućnost da se na proljeće naša saradnja sa Slovencima nastavi, odnosno sa njenim vlasnikom, srbijansko-američkim biznismenom Milanom Mandarićem. Međutim, i dalje sam ubijeđen da će Vladan Danilović otići iz Borca, jer ima još ponuda iz zemalja u kojima nije završen zimski prelazni rok, među njima su Srbija, Hrvatska, Slovenija, Poljska, rekao je potpredsjednik Borca Vico Zeljković.\nPrema nekim informacijama iz Beograda za usluge osamnaestogodišnjeg veziste zainteresovana je i Crvena zvezda.\n– Beograđani su nas baš kao još predstavnici desetak klubova zvali zbog Danilovića, ali po meni njegov prelazak u Crvenu zvezdu nije u ovom trenutku realan. Međutim, postoji mogućnost da ode, ali i da odmah do ljeta bude pozajmljen nazad Borcu. Na taj način bi u nogama imao još petnaestak jakih, zvaničnih utakmica jer bi bilo teško očekivati da se ovog proljeća izbori za značajniju minutažu na Marakani – dodao je Vico Zeljković.\nPotpredsjednik Borca je potom istakao da klub od iznosa transfera u visini od 250.000 eura neće odustati, samo pod tim uslovima Danilović može da ode iz Grada na Vrbasu.\n– Samo ukoliko neko bude spreman da plati 250.000 eura moći će Vladana Danilovića da dovede u svoje redove. Naravno uz to ide i postotak od sledećeg ugovora. Jedno je sigurno nećemo ga prodati negdje, gde će sediti na klupi, već tamo gde će igrati i još brže napredovati nego do sada u karijeri – dodao je na kraju Vico Zeljković, potpredsjednik banjalučkog premijerligaša.\nVladan Danilović je omladinski reprezentativac Republike Srpske i član juniorske reprezentacije BiH koja je uspješno prošla prvi krug kvalifikacija za Evropsko prvenstvo.\nVladan Danilović fk borac banja luka crvena zvezda\nFudbaleri Borca sljedeće tri utakmice u okviru Prve lige Republike Srpske igraće pred gostujućom publikom.\nEngleska policija u pripravnosti pred gostovanje Crvene zvezde\nI pored zabrane prodaje karata za Beograđane policija ''na nogama''\nPrije 23h 47 min\nNova pobjeda ekipe Darka Vojvodića\nGost na Gradskom stadionu\nNestorović pred utakmicu sa GOŠK-om: Igramo protiv ekipe koja je pobijedila Sarajevo i Željezničar\nNalić pred Sarajevo: Imali smo sedam dana više pauzu, više bi mi odgovaralo da smo startovali prošle sedmice\nŽižović: Prijala nam je pauza\nStarčević: Mladost je dobra i neugodna ekipa\n(VIDEO) Slišković biranim riječima govorio o Željezničaru i Odoviću\nPrije 2h 59 min\n(VIDEO) Ornek u problemima pred gostovanje Širokog Brijega\nMusemić: Ne opterećujemo se utakmicom u Mostaru, sami smo sebi najbitniji\nPrije 3h 53 min\nBivši ljubimac navijača Željezničara: Vjerujem da Zrinjski može do još jedne titule\nPrije 4h 13 min


Rohani: SAD propustile priliku da kažu "izvini"\nRohani: SAD propustile priliku da kažu "izvini"\nAutor: Glas javnosti 01.04.2020. u 10:22\nRohani je u televizijskom prenosu sastanka Kabineta izjavio da je ovo bila odlična prilika za SAD da se izvine i da ukinu nepravedne sankcije koje su uvele Iranu, prenosi Rojters.\nSankcije nisu negativno uticale na borbu protiv koronavirusa u ovoj zemlji, dodao je on.\nSADglas javnostiIranHasan Rohani\nPREDRAG SLIJEPČEVIĆ: Kako sam pobedio LEUKEMIJU (VIDEO)\nDA SE ČOVEKU ŽIVOT ZGADI: Nije se kupao 69 godina, hrani se mesom uginulih životinja ali ni to nije najgore o njemu! (VIDEO)\nRUSI SE DOSETILI: Oligarsi primenjuju novu taktiku, beže u ove dve zemlje i kupuju i do OSAM STANOVA dnevno


Druženje sa psima ublažava osećaj bola - Report.rs\nBy redakcija 03/12/2022 Lifestyle, Najnovije\nDa li druženje sa psima ublažava osećaj bola? Prema nedavno objavljenoj studiji, pacijentima u hitnoj pomoći samo 10 minuta u društvu četvoronožnih prijatelja može doprineti ublažavanju jakih bolova.\nRezultati istraživanja koje je objavljeno u časopisu PLOS One potvrđuju ono što ljubitelji pasa odavno tvrde – da pseća naklonost leči sve bolesti – a daju i dodatnu nadu pacijentima i zdravstvenim radnicima koji se često bore sa ograničenim bolničkim resursima, posebno tokom pandemije koronavirusa.\n„Postoje istraživanja koja pokazuju da su kućni ljubimci važan činilac našeg zdravlja na različite načine. Oni nas motivišu, podstiču nas, nameću nam rutinu, i stvaraju vezu između ljudi i životinja“, navodi glavna autorka studije, Kolin Del, rukovodilac istraživanja na klinici “One Health and Vellness” i profesor na kanadskom Univerzitetu u Saskačevanu.\nU pomenutom istraživanju od više od 200 pacijenata u urgentnom centru traženo je da ocene nivo bola koji osećaju na skali od jedan do 10 (gde bi 10 bio najviši stepen bola). Kod kontrolne grupe nisu preduzimane bilo kakve dodatne aktivnosti, dok su se ispitanici u drugoj grupi desetak minuta igrali sa terapijskim psom, a potom je trebalo ponovo da ocene jačinu bola.\nPokazalo se da su oni koji su se družili sa psom, posle toga bol ocenjivali nižim brojem na skali. Prema tvrdnjama dr Džesike Čubak, višeg istraživača sa vašingtonskog Instituta za istraživanje zdravlja, koja nije bila uključena u studiju, ovo istraživanje ima dobru metodologiju, ali da treba još mnogo toga da se nauči o terapijskim psima.\n„Rezultati studije su obećavajući“, dodaje dr Čubak. „Naše trenutno razumevanje efekata poseta terapijskih pasa u uslovima urgentnih stanja je prilično ograničeno. Stoga je posebno važno imati više istraživanja u ovoj oblasti“, naglašava doktorka.\nAutorka studije, profesorka Del, nada se da ovakva istraživanja mogu doprineti tome da konačno prestanemo da se pitamo da li su terapeutski psi korisni u medicinskom kontekstu i da počnemo da se pitamo kako da ih bolje integrišemo u zdravstveni sistem.\nIskustvo boravka u urgentnom centru često doprinosi još većem osećaju bola kod pacijenata. Jaka svetla, dugo čekanje, anksioznost i usredsređenost na trenutno akutno stanje, mogu uticati na pogoršanje subjektivnog osećaja, navodi Erin Bekvel, vlasnica psa koja je veći deo života patila od hroničnih bolova.\n„Urgentni centar nije mesto gde vas smeste u udobnu, tihu prostoriju. Lekari vam često ponavljaju savete koje ste vće sto puta čuli i probali, a onda vas pošalju kući nakon iscrpljujućeg čekanja, i osećate se kao da vas nisu ni saslušali“, navodi Bekvelova.\nNeki ljudi imaju pogrešnu pretpostavku da će im terapijski psi preneti neku infekciju ili ugroziti higijenu u bolničkom okruženju, ali dr Kolin Del naglašava da postoje sanitarni uslovi na koje zdravstveni radnici mogu da se oslone kako bi ceo sistem bolje funkcionisao.\nMedicinski tehničar, Majk Mekfejden navodi da vidi mnogo potencijala u uključivanju terapeutskih pasa kao dela holističkog pristupa lečenju bola kod urgentnih stanja, i da bi to pomoglo i pacijentima i medicinskom osoblju.\nBol se može smatrati i fizičkim i psihičkim iskustvom, rekla je Mišel Ganjon, docent psihologije i zdravstvenih studija na Univerzitetu u Saskačevanu koja nije bila uključena u studiju.\nAnksioznost, depresija, podrška ili osećaj odbačenosti mogu uticati na to kako doživljavamo bol, dodaje psihološkinja. Zato se može pretpostviti da nam provođenje vremena sa stvorenjem koje nam donosi radost i koje ne ugrožava naša osećanja može pomoći da se osećamo bolje.\n„Stvari koje možete dobiti od kućnih ljubimaca i neke od pozitivnih emocija koje oni izazivaju mislim da bi mogle da utiču na sam doživljaj bola“, navodi Ganjon.\nErin Bekvel tvdi da je ona to lično iskusila sa svojim desetogodišnjim koker španijelom jer je bolovala od artritisa i autoimunog poremećaja.\n„Osećam da bolje kontrolišem situaciju i manje sam uspaničena ili zabrinut zbog jačine bola, njegove dužine i sličnih stvari otkada imam tu bezuslovnu podršku svog psa“, naglašava Bekvelova. „Naučo je tokom godina da kada imam bolove, da ne može da mi sedi u krilu. Ne moram da mu kažem – on oseća”“.\nIzvor: CNN, RTS, Foto: Unsplash\nBol druženje osećaj Pas psi\nPovratak u Tri Hil\nKoliko je opasno skupljanje prljavštine među nožnim prstima?\nU Francuskoj 750 evra kazne za one koji ne pokupe izmet svog psa na javnom mestu


Tači: Provokacija Srbije na dan odluke o ZSO-u, Srpska potvrdila. Sačuvati staloženost | KoSSev\n"Upravo na dan kada su institucije Kosova započele posao na formiranju široke institucionalne Radne grupe, koja će sarađivati sa Upravljačkim timom i Misijom OEBS-a na Kosovu na sastavljanju nacrta Statuta Zajednice opština sa srpskom većinom, dogodila se provokacija od strane srpske države. Ovo potvrđuje i današnja odluka o izlasku Srpske liste iz kosovskih institucija. Veoma mi je žao što su jučerašnji događaju omeli mir i što su zabrinuli sve zajednice Kosova, ali pozivam sve da sačuvaju staloženost. Kosovo ostaje posvećeno vladavini zakona na celoj njegovoj teritoriji i uvek će od svih tražiti da poštuju zakone Kosova." Ovako se, posle današnje odluke Srpske liste - da napusti kosovsku vladu i 20. aprila formira ZSO - nakon kosovskog premijera, Ramuša Haradinaja - oglasio kosovski predsednik Hašim Tači.\nNajviši kosovski zvaničnici - Hašim Tači, kosovski premijer i predsednik kosovske skupštine - Ramuš Haradinaj i Kadri Veselji, juče su, kako je saopšteno iz kosovskog predsedništva - dogovorili formiranje "široke institucionalne radne grupe" koja će "ujediniti Upravljački tim i Misiju OEBS-a na Kosovu radi sastavljanja nacrta Statuta Zajednice opština sa srpskom većinom".\nUpravo tokom jučerašnjeg dana srpski zvaničnici su u više navrata isticali da Priština, posle gotovo pet godina od potpisivanja Prvog briselskog sporazuma - neće i nema nameru da formira ZSO.\n"Pozivam da se poštuje i čuva duh dijaloga između Kosova i Srbije i da ostanemo usredsređeni na normalizaciju odnosa, na izgradnju dobrog susedstva i pomirenje," ocenio je dalje kosovski predsednik, navodeći da su jučerašnji događaji u "suprotnosti sa angažovanjima za dijalog" i "pretnja naporima za normalizaciju odnosa između Kosova i Srbije".\nTači dodaje da je i danas razgovarao sa visokom predstavnicom EU, Federikom Mogerini. Složili su se, kaže - "još jednom o neophodnosti snižavanja tenzija, jer dijalog nema alternativu".\n"I svi bi trebalo da budemo usredsređeni na put napred".\nMogerini će - ističe - istu poruku "da su dijalog i pomirenje jedni put prema napretku" preneti i večeras predsedniku Srbije, Aleksandru Vučiću.\nNa kraju, Tači ističe da je Kosovska policija "pokazala profesionalizam u njenom radu", a pozdravio je i reakciju institucija - posebno Ministarstva unutrašnjih poslova i Policije Kosova, kao i:\n"Njihovu spremnost da profesionalno i uz visoku odgovornost razmotre i procene sve događaje od ponedeljka, 26. marta 2018. godine, koji su povezani sa ilegalnim ulaskom Marka Đurića na Kosovo."\nKako je reagovao kosovski premijer nakon odluke Srpske liste, šta su još predstavnici ove liste poručili iz Beograda, nakon sastanka sa srpskim predsednikom, i šta se događalo juče u Kosovskoj Mitrovici gde je Đurić i uhapšen, čitajte u vestima:


Tanjug 8. avgusta 2018. 11:56\nBEOGRAD – Potpredsednica vlade i ministarka građevinarstva, saobraćaja i infrastrukture Zorana Mihajlović čestitala je svim zaposlenima u građevinarstvu Dan građevinara, navodeći da je ta grana privrede ponovo jedan od pokretača privrednog rasta i da će sa novim investicionim ciklusom koji kreće iduće godine biti još više posla.\nIstakla je da je u drugom kvartalu 2018. ostvaren rast u građevinarstvu od 25 odsto u odnosu na isti prošlogodišnji period.\nMihajlović je prethodno u saopštenju navela da je zajedničkim radom zaposlenih, sindikata, građevinskih kompanija, javnih preduzeća i ministarstva grana privrede koja je godinama bila sinonim za “staru slavu” vraćena u život i da je ponovo pokretač rasta srpske privrede i razvoja zemlje.\nOna je istakla da je Srbija danas zemlja koja završava velike infrastrukturne projekte i počinje nove, deseta na svetu po izdavanju građevinskih dozvola, da ima više od 28.000 aktivnih gradilišta.\nOna je dodala da će do kraja godine biti završeni projekti koje je Srbija čekala decenijama, među kojima su najvažniji izgradnja istočnog i južnog kraka drumskog Koridora 10, kao i 103 kilometra auto-puta kroz Šumadiju od Obrenovca do Čačka.\nPodseća i da je obnovljeno više od 220 kilometara pruga, a da će do 2020. biti izgrađeno i 5.203 stana za pripadnike snaga bezbednosti u šest gradova u Srbiji.\nOna je zahvalila građevinarima što nisu odustali kad je bilo najteže za srpsko građevinarstvo, kad su projekti stajali, a građevinske firme propadale.


Izglasan Zakon o budžetu za 2021. – Bankar.me\nJune 17, 2021 CRNA GORA, FINANSIJE, SVE VIJESTI Leave a comment\nPrijedlog zakona o budžetu izglasan je sa 42 glasa za, bez protiv i uzdržanih.\nZa predlog Zakona o budžetu glasao je i poslanik Albanske liste Genci Nimanbegu.\nPoslanici su se prethodno izjasnili o amandmanima.\nNa predlog zakona o budžetu bila su podnijeta 66 amandmana. Od toga SDP je podnio 15, od kojih je Skupština odbila 14, jer je SDP povukao jedan amandman.\nPoslanica SDP-a Draginja Vuksanović Stanković je obrazlažući dio amandmana SDP-a kazala da su tražili da se obezbijedi 300.000 eura za rekonstrukciju zgrade u Kolašinu u kojoj je 1941. godine održano zasijedanje zemaljskog antifašističkog vijeća. Tražili su, između ostalog, da se za rekonstrukciju brda Sveti Ivan – Kamenički most obezbijedi 10 miliona eura, 200.000 eura za završetak fiskulturne sale OŠ “Mrkojevići” u Baru…\nRaško Konjević (SDP) je kazao da su kroz set amandmana pokušali da nadomjeste skoro dva miliona eura koja su budžetom manje opredijeljena Prijestonici Cetinje u odnosu na ono što joj zakonski pripada.\nAmandmanima su, kako je rekao, tražili i povećanje plata zdravstvenim radnicima i zaposlenima u sektoru policije od po 10 odsto.\nPoslanik Socijaldemokrata (SD) BGoris Mugoša je kazao da je Vlada prihvatila njihov amandman da se obezbijede turistički vaučeri za preko 500 zaposlenih u sektoru socijalne i dječje zaštite. Istakao je da je Vlada prihvatila i da se opredijele sredstva za početak rada Alimentacionog fonda i da je sada na poslanicima da usvoje zakon.\nSve ostale amandmane koje su podnijeli na Zakon o budžetu Skupština je danas odbila.\nPoslanik Slaven Radunović (DF) je, između ostalog, tražio da se obezbijedi million eura za obavljanje tradicionalnog popisa u ovoj godini, što je Skupština prihvatila.\nMinistar finansija Milojko Spajić je rekao da nema potrebe za dodatnih million eura, jer ima dovoljno sredstava za tu namjenu.\nProšao je, između ostalog, amandman Miloša Konatara (CnB) da se izdvoji 100.000 eura za izgradnju fiskulturne sale OŠ “Mrkojevići ” u Baru i 300.000 za izgradnju sale u OŠ “Lovćenski partizanski odred” na Cetinju.\nDraginja Vuksanović-Stanković je kazala da će SDP podržati amandmane, navodeći da su slične amandmane i sami podnijeli.\nPOJMOVIvojni budžet crne gore\nPrevious Spajić povukao amandman na budžet zbog stava DF\nSljedeći Velika Britanija i skandinavske zemlje evropski lideri u otvorenom bankarstvu


"Zlatna rukavica": Trofej Branimiru Stankoviću – Sport ONLINE\n"Zlatna rukavica": Trofej Branimiru Stankoviću\n28/11/2016 Radio Sport Borilački sportovi 0\nFinalnim borbama u hali sportova „Vlade Divac“ u Vrnjačkoj Banji završena je 59. „Zlatna rukavica“ – tradicionalni međunarodni bokserski turnir na kome je učestvovalo više od 50 takmičara iz zemlje i inostranstva\nPrestižni trofej – „Zlatnu rukavicu“, kao najbolji bokser turnira osvojio je Branimir Stanković, član BK Loznica, koji je u finalnoj borbi srednje kategorije, do 69 kilograma, pred prepunim tribinama savladao rumunskog boksera Miriana Pita.\nPrezadovoljan sam prikazanim na ovom turniru, posebno borbom u finalu. Dao sam sve od sebe, imao sam odličnog protivnika i verujem da sam zasluženo osvojio najznačajniji trofej u našem boksu – rekao je Branimir Stanković, osvajač „Zlatne rukavice“.\nU konkurenciji osam reprezentacija najboljom na takmičenju proglašena je nacionalna selekcija Srbije, najbolji meč je borba naših takmičara Vanje Bačića i Miloša Jankovića (do 60 kg), dok je za najboljeg domaćeg boksera izabran Damjan Grmuša.\nPo svemu viđenom, jasno je da nam predstoji veliki rad i u Savezu i u klubovima kako bi se bar malo približili najtrofejnijim godinama ovog sporta – rekao je predsednik BS Srbije Dragan Ignjatović, koji je pobedniku uručio trofej.\nPOBEDNICI po kategorijama, do 52 kg: Akel Ahmed (Škotska), do 56: Dositej Todorovski (Srbija), do 60: Vanja Bačić (Srbija), do 64: Damjan Grmuša (Srbija), do 69: Branimir Stanković (Srbija), do 75 (A grupa): Aleksandar Drenovak (Srbija), do 75 (B grupa) kg – Sean Lazerini (Škotska), do 81: Loanis Kokinos (Kipar), do 91: Dragan Veljković (Srbija), + 91: Vladan Babić (Srbija).\nZvezda za 15 minuta do trijumfa u Stožicama\nNOVAK FAVORIT NA SVIM GS u 2017! Srpski as i dalje neprikosnoven u svetu tenisa


Subvencija za korišćenje čistijih i zdravijih izvore energije\n11.04.2021 | Info\nMinistarka rudarstva i energetike Zorana Mihajlović rekla je danas da će država kroz novu Upravu za eneregetsku efikasnost, koja će biti formirana u junu, pomoći građanima koji koriste individualna ložišta da pređu na energente koji ne narušavaju zdravlje i životnu sredinu.\nGostujući na TV Prva ona je navela da su, posle saobraćaja i velikih energetskih postrojenja kao što su termoelektrane, treći najveći zagađivač individualna ložišta, kojih u Srbiji ima oko 1,2 miliona, a koriste ugalj i mazut, a neretko i gumu i plastiku.\nNovim zakonima biće zabranjeno da se guma i plastika koriste za loženje, a onima koji koriste ugalj i mazut biće dat rok do kraja godine da pređu na čistije i zdravije izvore energije, bilo da je u pitanju pelet, gas ili električna energija, kazala je Mihajlovićeva.\nS obzirom da mnogi ljudi to ne mogu da urade sami, dodala je, država će to podržati, kao i kad je u pitanju zamena stolarije, subvencionisanjem do 50 odsto troškova.\nVesić očekuje odluku o potpunom otvaranju ugostiteljskih objekata\nSaradnja Payoneer-a i eBay-a\nOtvoren punkt za vakcinaciju u tržnom centru Ušće\nKonsultacije o promeni Ustava\nPredsednik Vučić čestitao Dan Garde


Beograd dobija Sajam korišćenih vozila - Biznis i Finansije\nHome\tVestiEkonomija\tBeograd dobija Sajam korišćenih vozila\nOd ukupnog broja prodatih automobila u našoj zemlji, otprilike petina otpada na nova vozila, dok su ostalo polovnjaci. Zbog velike tražnje za polovnim, a samim tim i jeftinijim automobilima, ove godine njihovi kupci će imati priliku da svoje buduće mezimce potraže i na Sajmu korišćenih vozila koji će biti održan od 3. do 5. decembra u Beogradskoj Štark areni.\nNakon stagnacije prodaje polovnih automobila u prošloj 2020 godini zbog pandemije, već u prvih šest meseci tekuće godine ovo tržište je zabeležilo značajan porast prodaje (čak 34% više u odnosu na prvu polovinu 2020.), da bi u poslednjih nekoliko meseci uspelo čak i da nadmaši prodaju iz prepandemijskog perioda.\nDomaćim kupcima polovnih automobila najzanimljiviji su automobili koji koriste dizel gorivo (čak 69%), dok je 28% kupaca polovnih vozila svoju pažnju usmerilo na rešenja sa benzinskim motorima. Svega 3% je svoje interesovanje pokazalo za električne automobile koji sporim koracima dolaze i na domaće tržište.\nSva istraživanja pokazuju da će tržište polovnih automobila ove godine dostići svoj maksimum u odnosu na prethodnih pet godina. Upravo zbog rasta potražnje za polovnim automobilima glavni grad Srbije dobija svoj prvi Sajam korišćenih vozila koji će se održati od 3. do 5. decembra u Beogradskoj Štark areni.\nPosetiocima će se pružiti mogućnost da vide široku ponudu automobila, počev vozila starosti od 1 godine do 6 godina, preko youngtimera i oldtimera do novih vozila, ATV/QUAD vozila, motornih sanki, motocikala i različitih električnih rešenja. Takođe, sve što prati četvorotočkaše i dvotočkaše moći će da se vidi i kupi na Sajmu korišćenih vozila. To znači: auto-delovi, pneumatici, felne, zaštitne folije, kozmetika za održavanje automobila, alati, razna softverska rešenja i druga oprema.\nPosetioci i kupci će na Sajmu moći da dođu do informacija o kupovini polovnih automobila na kredit ili lizing, kao i o opcijama za osiguravanje istih. Tako će na primer CA-leasing obezbediti kamatnu stopu od svega 3,49% i putem lizinga će biti moguće finansirati vozila do ukupno 10 godina starosti, kao i vozila koja nemaju iskazan PDV.\n“Kompanija NIS će u okviru Sajma organizovati veliku poklon akciju, sa fondom od čak 3.000 poklona, uključujući ukupno 2.000 litara goriva koje će pokloniti posetiocima. U poklon akciji mogu učestvovati svi posetioci manifestacije koji su članovi programa lojalnosti ‘Sa nama na putu’, a svi oni koji do sada nisu postali članovi, moći će to da urade na štandu kompanije NIS – potpuno besplatno i online. Tu nam je i VOZZI aplikacija koja poklanja čak 100.000 km besplatnog šlepa”, ističu iz organizacije Sajma korišćenih vozila.


Uprkos sitnim problemima koji gotovo uobičajeno prate organizaciju ovakvih nadmetanja, svi učesnici Balkanijade iz ukupno 15 država, od takmičara do trenera i atletskih funkcionera, zadovljoni su uslovima, gostoprimstvom i ljubaznošću svojih domaćina.\n- Treći put smo za samo dva meseca na rekonstruisanom atletskom stadionu organizovali velika takmičenja kraljice sportova. Ovih dana su svi smeštajni kapaciteti u gradu bili popunjeni, tako da će nam se vratiti finansijska sredstva kojsa smo za ovu priliku izdvojili iz budžeta – kaže dr Predrag Terzić, gradonačelnik Kraljeva.\nDa nije bilo svetske pandemije korona virusom Kraljevo bi ove godine bilo domaćin po jednog vikenda odbojkaške Lige nacija i u muškoj i u ženskoj konkurenciji, a meč Svetske grupe „Bili DŽin King kupa“ (bivši FED kup) između najboljih teniserki Srbije i Kanade i novoj kraljevačkoj hali sportova igrao bi se pred publikom.\n- Organizacija nekih budućih međunarodnih i domaćih takmičenja zavisi od epidemiološke situacije – dodaje dr Terzić.\n- U saradnji sa Ministarstvom omladine i sporta lokalna samouprava će nastaviti da ulaže u razvoj sportske infrastrukture. Tako će ovih dana biti raspisan javni poziv za prikupljanje ponuda za detaljnu rekonstrukciju košarkaških terena kraj Ibra, u neposrednoj blizini atletskog stadiona.


SNS: DS je uplašena posle mitinga u NS\nNovi Sad -- SNS je poručila da je DS uplašena posle mitinga SNS u Novom Sadu, jer se na njemu videlo koliku podršku ima politika SNS.\nTakođe, navedeno je da su na tom mitingu građani poslali jasnu poruku da Srbija ide napred i da im je dosta pljačke i razaranja od strane DS.\n"Reči gospodina Vasina su jasni pokazatelj straha i nemoći nad preko 20.000 ljudi, od kojih hiljade nisu ni mogle ući na SPENS, da pokažu koliku podršku ima politika Srpske napredne stranke u svakom mestu i svakom gradu, posebno u onom gde se nalazi fotelja Bojana Pajtića", navodi se u saopštenju SNS iz Vojvodine, posle današnje konferencije za novinare predsednika Pokrajinskog odbora DS Miroslava Vasina koji je kritikovao jučerašnji miting naprednjaka. Građani su došli da kažu da im je dosta vaše pljačke i da će vam to pokazati i na sledećim izborima, navodi se u saopštenju SNS. "Velika sala Spensa bila je prepuna ljudi, što je i razumljivo da je uplašilo Demokratsku stranku, jer na Pajtićeve cirkuske predstave ne dođu ni članovi DS-a, a kamoli neki zalutali građanin, sem njegovi pokrajinski saučesnici u temeljnoj pljački svih mogućih pokrajinskih fondova", navode naprednjaci. Kako kažu, demokrate na svojim mitinzima mogu samo da govore o svojoj nebrizi o građanima Srbije, o uzimanju novca i kapitala kroz razne fondove, o aferama, nameštenim tenderima i konkursima za svoje članove, kao i o mnogim sličnim kriminalnim delatnostima. "Vasin nam je, takođe, poručio da uradimo za Srbiju bar deo onoga što su oni za Vojvodinu, a mi njemu poručujemo da mi nikad nećemo da se ponašamo kao DS, jer mi nikada nećemo pljačkati građane i decu sa smetnjama u razvoju", navodi SNS. Ta stranka kaže: "Punih 16 godina ste razarali, sinoć vam je narod poslao jasnu poruku da Srbija ide napred!" Predsednik Pokrajinskog odbora Demokratske stranke u Vojvodini Miroslav Vasin kritikovao je ranije danas miting SNS-a u Novom Sadu ocenivši da ta stranka vodi "ispraznu politiku", a Demokratskoj stranci pripisao zasluge za evropski put Srbije. Vasin je na konferenciji za novinare rekao i da je pokrajinska vlada za AP Vojvodinu uradila mnogo više nego što je republička vlada uradila za Srbiju.\n« Nema zakonskih uslova da "Uber" uđe na srpsko tržište "Vučića podržava pola miliona više ljudi nego SNS" »


Industrijska proizvodnja u BiH u porastu « Finbiz.ba\nIndustrijska proizvodnja u BiH u porastuObjavljeno: 29.Jun.2015\nIndustrijska proizvodnja u Bosni i Hercegovini u maju 2015. u poređenju sa aprilom 2015. porasla je za 1,0%, a u poređenju sa majem 2014. bilježi rast od 7,9%, podaci su Agencije za statistiku BiH.\nU maju 2015. u poređenju sa aprilom 2015. zabilježen je rast u području vađenja ruda i kamena za 10,2%, u prerađivačkoj industriji za 2,5%, dok je u proizvodnji i snabdijevanju električnom energijom i plinom zabilježen pad za 7,1%.\nNa godišnjem nivou, industrijska proizvodnja, kalendarski prilagođena, bilježi rast u području Vađenje ruda i kamena za 31,0%, u prerađivačkoj industriji rast za 9,4%, a u proizvodnji i snabdijevanju električnom energijom i plinom za 1,8%.\nPosmatrano po oblastima djelatnosti u maju 2015. u poređenju sa majem 2014. najveći rast zabilježen je u oblasti vađenjq ruda metala (76,7%) i proizvodnji namještaja (52,2%).\nNajveći pad registrovan je u proizvodnji ostalih saobraćajnih sredstava (37,5%) i proizvodnji duhanskih proizvoda (24,0%).\nAgrokomerc nekada zapošljavao hiljade ljudi, a sada...Objavljeno: 22.May.2012Bivši prehrambeni gigant Agrokomerc iz Velike Kladuše, koji je nekad zapošljavao hiljade radnika, danas zapošljava njih 440, od kojih je većina angažovana na zaštiti imovine. NASTAVI ČITATI\nKratko i efikasno: Edukacija koja vodi ravno do radnog mjesta iz snova...Objavljeno: 09.Sep.2014BIT Camp su pokrenule šest vodećih software development kompanija iz Bosne i Hercegovine, i po mnogome je drugačiji od svih postojećih obrazovnih programa u regijiNASTAVI ČITATI


MEĐUNARODNA KONFERENCIJA UPGRADE IN BELGRADE 2012.\nBeogradska berza 21. novembra 2012. godine u Beogradu u Hotelu Tulip Inn Putnik organizuje 11. Međunarodnu Konferenciju Upgrade in Belgrade 2012\nTematski koncept ovogodišnje Konferencije okupiće predstavnike institucija nadležnih za razvoj domaćeg finansijskog tržišta, kao i institucija tržišta kapitala iz zemlje i inostranstva, predstavnike investicione javnosti, kompanija i medija, koji će govoriti o aktuelnim temama od značaja za domaće tržište kapitala, perspektivama budućeg razvoja i shodno tome, bržem razvoju finansijskog sektora.\nProgramom Konferencije predviđeno je održavanje dva panela:\n• BELEX IPO 2012 - follow-up\nOsnovni cilj panela je da se pored prikaza koncepta IPO - preduslova, procedura i efekata ovog načina finansiranja rasta i razvoja kompanija, prezentuju i postignuti rezultati na konkretnim primerima iz prakse. U radu panela učestvovaće gospodin Martin Hinteregger, direktor Sektora korporativnih finansija, Erste Group AG, Beč; gospodin David Schoch, predsednik i član Osnivačkog odbora Srpske "Private Equity" asocijacije, i gospodin Robert Scharfe, predsednik i generalni direktor Luksemburške berze.\n• Perspektive tržišta dužničkih hartija od vrednosti u Republici Srbiji\nPrilikom koncipiranja panela rukovodili smo se neophodnošću podsticanja diskusije o smernicama i perspektivama budućeg razvoja ovog segmenta finansijskog tržišta, koji opredeljuje i razvoj domaćeg tržišta kapitala. U tom smislu, predviđena je diskusija predstavnika autoriteta nadležnih za izdavanje državnih dužničkih hartija, kao i kreiranje i razvoj ovog segmenta finansijskog tržišta. U radu panela učestvovaće gospodin Veselin Pješčić, viceguverner Narodne banke Srbije, gospođa Sonja Miladinovski, član Izvršnog odbora Societe Generale Banke Srbija, kao i Predstavnik Stalne konferencije gradova i opština.\nPoseban deo programa čine:\n• Panel diskusija na temu Krize ekonomije i politike\nOsnovna ideja diskusije sadržana je u sagledavanju konteksta i perspektiva globalne i nacionalne ekonomije, i njene određenosti političkim ambijentom. U diskusiji će učestvovati gospodin Oskar Kovač, profesor, gospodin Nebojša Katić, finansijski i poslovni konsultant, gospodin Milan Ćulibrk, novinar, gospodin Nenad Gujaničić, broker, gospodin Miša Đurković, viši naučni saradnik i gospodin Boško Jakšić, komentator "Politike".\nSpecijalno predavanje na temu Ulaganja rizičnog kapitala (Venture Capital).\nRizični kapital je podvrsta privatnog (akcijskog) kapitala, i predstavlja zajedničko finansiranje početnih faza razvoja od strane fondova rizičnog kapitala i preduzetnika. Specijalno predavanje održaće gospodin Robert Sheffrin, ekspert za finansije u okviru Programa integrisane podrške inovacijama.\nKao i prethodnih godina, deo Konferencije biće posvećen kompanijama čijim se akcijama trguje na Beogradskoj berzi i tom prilikom biće proglašena kompanija koja je ostvarila najbolje rezultate u oblasti odnosa prema investicionoj javnosti u ovoj godini. Takođe, obeležiće se i pet godina od prvih listiranja na Prime marketu Berze.\nUporedo sa održavanjem Konferencije održaće se i Investitorska konferencija, na kojoj će se susresti predstavnici listiranih kompanija i profesionalnih investora, na osnovu unapred utvrđenog rasporeda. Na taj način, svim učesnicima omogućen je i konkretan poslovni sadržaj, koji će, nadamo se, svojim pozitivnim efektima dodatno doprineti budućem razvoju domaćeg tržišta kapitala.\nInternet stranice Konferencije: http://www.belex.rs/k12/ (ONLINE)\nIzvor: Redakcija, 7.11.2012.


Izložba o srpskim manastirima i crkvama u rumunskom Banatu\nGradski Muzej Vršca, večeras od 18 časova, u svečanoj sali zgrade "Konkordija", predstavlja izložbu "Svedoci trajanja – srpski manastiri i crkve u rumunskom Banatu".\nKulturni Centar Vršca najavio niz događaja\nKulturni Centar Vršca najavio je dešavanja za period od srede 18. novembra do petka 20. novembra.\nVeče aforizama u Domu Omladine Vršca\nDom Omladine Vršca, u sredu 18. novembra, organizuje veče aforizama Dorua Mohore. Osim autora, učestvuju i Dramska radionica Doma učenika srednjih škola Vršac, kao i Sonja Radosavljević, glumica i autor. Veče aforizama počinje u 19 časova, a ulaz je besplatan.\nKnjiževno veče Kristine Čikare u Gradskoj biblioteci\nGradska biblioteka Vršca, u četvrtak 19. novembra, od 19 časova, organizuje književno veče sa Kristinom Čikara "Ognjište u iskri sećanja".\nUspešan sportski vikend ŽOK "Vršac"\nPionirska ekipa gradskog Ženskog odbojkaškog kluba "Vršac" imala je uspešnu nedelju u okviru regionalne lige mlađih kategorija. Prvo su zabeležili prvu pobeda u gradskom derbiju protiv ekipe "Banata", sa 3:1 u setovima, a juče su, ubedljivim rezultatom 3:0, savladali ekipe Bavaništa i Plandišta.


Otvoren „Prvi vinski maraton“ na Paliću\nPotpredsednik Vlade i ministar trgovine, turizma i telekomunikacija Rasim Ljajić otvorio je manifestaciju „Prvi vinski marathon“ na Paliću i istakao da ovaj festival ima potencijal da bude među najposećenijim u Srbiji.\n– Ovo je manifestacija koja se prvi put održava i to je svojevrsni kuriozitet, imajući u vidu da imamo devet registrovanih vinskih puteva i još osam vinskih oaza. Siguran sam da ova manifestacija ima potencijal da bude među sedam do osam najvažnijih, najbrojnijih i najposećenijih u Srbiji – istakao je Ljajić. – Danas probijamo led, preuzeli smo iskustvo drugih zemalja koje imaju mnogo veću tradiciju u organizaciji ovakvih maratona, pre svega mislim na Vinski maraton u Bordou.\nLjajić je ocenio da je ovo najbolji način za brendiranje Palića i Subotice kao turističke destinacije, ali i za istovremeno brendiranje Srbije kao važne destinacije sa stanovišta ovog vida turizma.\nMinistar je podsetio da u Srbiji ima oko 900 manifestacija, a ako se uzmu u obzir i one koje imaju manji značaj, taj broj doseže i do 3.000.\nU „Vinskoj trci“, namenjenoj profesionalnim sportistima i rekreativcima, dugoj 21,1 km – koja prolazi kroz slikovite predele jezera Palić i okoline, kroz vinograde, pored vinarija, salaša i brojnih okrepnih stanica na kojima su učesnici mogli da probaju vina koja su napravljena od grožđa iz vinograda kojim su upravo protrčali – nadmetalo se više od 300 takmičara. Pobednike „Vinske trke“ je Igor Stanojević iz Beograda, koji je ovu stazu istrčao za 1 sat 21 minut i 50 sekundi.\nU „Trci uživanja“, dugoj šest kilometara, koja je bila besplatna i namenjena svim uzrastima, rekreativnim trkačima i šetačima, trčalo je više od 600 učesnika.